cyanic-selkie/wikianc huggingface dataset:
থিওডোলাইট
ঐতিহাসিক পটভূমি
থাম্ব|১৭৮৭ সালে জেসি র‌্যামসডেনের দুর্দান্ত থিওডোলাইট থাম্ব|১৮৫১ সালের একটি থিওডোলাইট যেখানে সম্পূর্ণ নির্মাণ দেখানো হয়েছে এবং উচ্চতা এবং এ্যাজিমুথ স্কেলগুলি সরাসরি পাঠ করা যায় থাম্ব|ছয় ইঞ্চি বৃত্ত সহ ট্রানজিট ধরনের একটি থিওডোলাইট যেটি ব্রিটেন সিএ তে ট্রাটন ও সিমস কর্তৃক ১৯১০ সালে উৎপাদিত হয়েছে। থাম্ব|ওয়াইল্ড টি ২ থিওডোলাইট মূলত হেনরিচ ওয়াইল্ড ১৯১৯ সালে ডিজাইন করেছিলেন থিওডোলাইটের আগে বিভিন্ন যন্ত্র যেমনঃ গ্রোমা, জ্যামিতিক বর্গ ও ডায়োপট্রা এবং অন্যান্য বিভিন্ন অংশাঙ্কিত বৃত্ত (দেখুন সার্কাম্ফেরেন্টার ) ও অর্ধবৃত্ত (দেখুন গ্রাফোমিটার ) এর মত যন্ত্রগুলো উল্লম্ব বা অনুভূমিক কোণ পরিমাপ করতে ব্যবহৃত হত। সময়ের সাথে সাথে তাদের কাজগুলো একত্র করে একটি একক যন্ত্রে পরিণত করা হয়েছিল যা একই সাথে উভয় কোণ পরিমাপ করতে পারে।
থাম্ব|কর্তনকৃত ওয়াইল্ড থিওডোলাইটি আলোক পাঠের জন্য জটিল আলোক পথ এবং আবদ্ধ নির্মাণশৈলী দেখাচ্ছে। "থিওডোলাইট" শব্দটি প্রথম লিওনার্ড ডিগেসের ভূমি জরিপের পাঠ্যপুস্তক এ জিওম্যাটিক প্রাক্টিস নেমড প্যানট্রোমেট্রিয়া (১৫৭১) এ পাওয়া যায়। এই শব্দটির উৎপত্তি অজানা। থিওডোলাইট শব্দের প্রথম অংশটি নতুন লাতিন ভাষায় থিও-ডেলিটাস যা গ্রীক θεᾶσθαι থেকে উদ্ভূত হয়েছে যার অর্থ "মনোযোগ সহকারে দেখা বা তাকানো" এবং দ্বিতীয় অংশটি প্রায়শই গ্রিক শব্দের একটি অজ্ঞাত পার্থক্যের জন্য দায়ী করা হয়: δῆλος যার অর্থ "স্পষ্ট" বা "পরিষ্কার",  অন্যান্য নতুন-লাতিন বা গ্রিক উৎপত্তির পাশাপাশি ইংরেজিও প্রস্তাব করে যে এ শব্দটির "দ্য আলিডেড " থেকে।
থিওডোলাইটের প্রথম দিকের অগ্রদূতরা কখনও কখনও অনুভূমিক কোণগুলি পরিমাপের জন্য অজিমুথ যন্ত্র হিসেবে ছিল, অন্যরা অনুভূমিক এবং উল্লম্ব কোণগুলি পরিমাপের জন্য একটি অল্টাজিমুথ মাউন্ট হিসেবে ছিল। গ্রেগরিয়াস রিশ তাঁর ১৫১২ গ্রন্থ মার্গারিটা ফিলোসোফিকার পরিশিষ্টে একটি অল্টাজিমুথ যন্ত্র চিত্রিত করেছিলেন। মার্টিন ওয়াল্ডসেমুলার, একজন টপোগ্রাফার ও মানচিত্রবিদ সেই বছরেই একটি যন্ত্র তৈরি করেছিলেন একেপলিমেট্রাম বলে । ১৫৭১ খ্রিস্টাব্দে ডিগেসের বইতে, "থিওডোলাইট" শব্দটি এমন একটি যন্ত্রের জন্য ব্যবহৃত হয়েছিল যা কেবলমাত্র অনুভূমিক কোণ পরিমাপ করতে পারে, তবে তিনি এমন একটি যন্ত্রের কথা বর্ণনা করেছিলেন যা উচ্চতা এবং আজিমুথ উভয়ই পরিমাপ করে, যাকে তিনি টপোগ্রাফিকাল যন্ত্র বলেছিলেন [sic]   । সম্ভবত সত্যিকারের থিওডোলাইটের সাথে প্রায় মিলসম্পন্ন প্রথম যন্ত্রটি যোশুয়া হাবিমেল ১৫৭৬ সালে তৈরি করেছিলেন যেটি কম্পাস এবং ত্রিপদী দিয়ে তৈরি। ১৭২৮ সালের সাইক্লোপিডিয়া  "গ্রাফোমিটার " কে "অর্ধ-থিওডোলাইট "এর সাথে তুলনা করেছিল। উনিশ শতকের শেষের দিকে যে যন্ত্রগুলো কেবল অনুভূমিক কোণ পরিমাপ করতে পারতো সে যন্ত্রগুলোকে সরল থিওডোলাইট এবং অল্টাজিমুথ যন্ত্রগুলোকে বলা হত প্লেইন থিওডোলাইট ।
থিওডোলাইটের বিকাশ
থিওডোলাইটটি একটি আধুনিক ও নির্ভুল যন্ত্রে পরিণত হয়েছিল যখন ১৭৮৭ সালে জেসি র‍্যামসডেনের বিখ্যাত বৃহৎ থিওডোলাইটের সাথে বিশ্ববাসীকে পরিচয় করিয়ে দেন যা তিনি একটি খুব নির্ভুল বিভাজন ইঞ্জিন ব্যবহার করে তৈরি করেছিলেন এবং উক্ত মেশিনটির নকশাও তিনি নিজেই প্রস্তুত করেছিলেন। রামসডেনের যন্ত্র গ্রেট ব্রিটেনের প্রধান ত্রিভঙ্গীকরণের জন্য ব্যবহৃত হত। এই সময়ে সর্বাধিক নির্ভুল সরঞ্জামগুলি ইংল্যান্ডে নির্মিত হয়েছিল এবং এডওয়ার্ড ট্রটনের মতো নির্মাতারা এগুলো তৈরি করেছিলেন। পরবর্তীতে প্রথম ব্যবহারিক জার্মান থিওডোলাইট তৈরি করেছিল ব্রেথআপ্ট এবং এর সঙ্গে ছিলো উৎচিনিডার, রিচেনবাজ এবং ফ্রনহপার।
প্রযুক্তির অগ্রগতির সাথে সাথে উল্লম্ব আংশিক বৃত্তটি একটি সম্পূর্ণ বৃত্তের সাথে প্রতিস্থাপিত হয়েছিল এবং উল্লম্ব ও অনুভূমিক উভয় বৃত্তই সূক্ষ্মভাবে অংশাঙ্কিত হয়। এটি ছিল ট্রানজিট থিয়োডোলাইট । এই ধরনের থিয়োডোলাইটের বিকাশ ঘটেছিল ১৮ শতাব্দীর সময় থেকে। জ্যোতির্বিদ্যায় ট্রানজিট যন্ত্রগুলি ব্যবহৃত হত তারার সঠিক অবস্থান নির্ণয় করার জন্য। এই প্রযুক্তিটি ১৯ শতকের গোড়ার দিকে এডওয়ার্ড ট্রাটন এবং উইলিয়াম সিমস মতো যন্ত্র নির্মাতারা থিয়োডোলাইটে স্থানান্তরিত করেন এবং থিওডোলাইটের আদর্শ নকশা প্রস্তুত হয়েছিল। থিয়োডোলাইটের বিকাশ প্রকৃতপক্ষে নির্দিষ্ট প্রয়োজনের দ্বারা উৎসাহিত হয়েছিল। ১৮২০ এর দশকে ব্রিটেনে অর্ডানেন্স সার্ভে মতো জাতীয় জরিপ প্রকল্পগুলিতে অগ্রগতির কারণে থিয়োডোলাইটের মধ্যে বৃহৎ আকারের ত্রিভঙ্গীকরণ এবং মানচিত্রকরণের জন্য যথাযথ নির্ভুলতা সরবরাহ করার প্রয়োজনীয়তা দেখা যায়। এই সময় সার্ভে অফ ইন্ডিয়া অধিকতর শক্ত ও স্থিতিশীল যন্ত্রের প্রয়োজনীয়তা তৈরি করেছিল যেমন মাধ্যাকর্ষণ নিম্নকেন্দ্রসহ এভারেস্ট প্যাটার্ন থিয়োডোলাইট।
ব্রিটেনে .১৮৩০ এর দশকে কাজ করা রেল ইঞ্জিনিয়াররা সাধারণত একটি থিওডোলাইটকে "ট্রানজিট" হিসাবে উল্লেখ করেছিলেন। ১৮৪০ এর দশকটি ছিল বিশ্বের অনেক জায়গায় দ্রুত রেলপথ নির্মাণের সময়কালের শুরু, যার ফলে যেখানেই রেলপথ নির্মাণ করা হচ্ছে সেখানে থিওডোলাইটের উচ্চ চাহিদা ছিল। এটি আমেরিকান রেলপথ ইঞ্জিনিয়ারদের মধ্যে জনপ্রিয় ছিল এবং এটি রেলপথ কম্পাস, সেক্সন্ট্যান্ট এবং অক্ট্যান্টকে প্রতিস্থাপন করেছিল। থিওডোলাইটগুলি পরে বিভিন্ন ধরনের মাউন্টিং এবং ব্যবহারের সাথে খাপ খাইয়ে নেওয়া হয়েছিল। ১৮৭০ এর দশকে থিওডোলাইটের একটি আকর্ষণীয় জলবাহিত সংস্করণ (তরঙ্গ আন্দোলনকে বাধা দেওয়ার জন্য একটি পেন্ডুলাম যন্ত্র ব্যবহার করা হয়েছিল) আবিষ্কার করেছিলেন এডওয়ার্ড স্যামুয়েল রিচি । মার্কিন নৌবাহিনী আটলান্টিক এবং উপসাগরীয় উপকূলে আমেরিকান বন্দরগুলির প্রথম নির্ভুল জরিপের জন্য এটিকে ব্যবহার করেছিল।
১৯২০ দশকের প্রথমদিকে ওয়াইল্ড টি২ এর সাথে পরিচয় ঘটানোর মধ্য দিয়ে থিওডোলাইটের নকশায় একধাপ পরিবর্তন আসে যা ওয়াইল্ড হেরবার্গ কর্তৃক তৈরি। হেইনরিচ ওয়াইল্ড এমন একটি থিওডোলাইটের নকশা করেন যেখানে বিভক্ত কাঁচের বৃত্তের উভয়পাশ দাগাঙ্কিত করে অভিনেত্রে উপস্থাপন করা হয়েছে যাতে পর্যবেক্ষককে পাঠ নিতে অন্য জায়গায় যেতে না হয়। ওয়াইল্ড যন্ত্রগুলি কেবলমাত্র ছোট, ব্যবহারে সহজ এবং সমসাময়িক প্রতিদ্বন্দ্বীদের চেয়ে আরও নির্ভুল ছিল তাই নয় এটি বৃষ্টি এবং ধূলিকণা প্রতিরোধীও ছিল। কানাডিয়ান জরিপকারীরা জানিয়েছে যে ৩.৫ ইঞ্চি বৃত্ত সহ ওয়াইল্ড টি.২ প্রাথমিক ত্রিভঙ্গীকরণের জন্য যথেষ্ট নির্ভুলতা প্রদান করতে পারেনি তবে এটি ১২ ইঞ্চির প্রচলিত নকশার সমান নির্ভুলতা ছিলো। ওয়াইল্ড টি ২, টি ৩, এবং এ ১ যন্ত্রগুলি বহু বছর ধরে তৈরি হয়েছিল।
১৯২৬ সালে যুক্তরাজ্যের ডিভনের টেভিস্টক শহরে একটি সম্মেলন অনুষ্ঠিত হয়েছিল যেখানে ওয়াইল্ড থিয়োডোলাইটগুলোকে ব্রিটিশগুলোর সাথে তুলনা করা হয়েছিল। ওয়াইল্ড পণ্য ব্রিটিশ থিয়োডোলাইটগুলোকে ছাড়িয়ে গিয়েছিল তাই কুক, ট্রাটন এবং সিমস এর মত নির্মাতারা এবং হিলগার এন্ড ওয়াটসের তাদের পণ্যগুলোর নির্ভুলতা বাড়ানোর জন্য সিদ্ধান্ত নেয় যাতে তারা প্রতিযোগিতার সমতুল্য হয়। কুক, ট্রাটন এবং সিমস ট্যাভিস্টক প্যাটার্ন থিয়োডোলাইটের বিকাশ ঘটিয়েছিলেন এবং পরবর্তীকালে ভিকার্স ভি. ২২ তৈরি করেছিলেন।
ওয়াইল্ড কার্ন আরাউ কোম্পানির জন্য ডিকে ১, ডিকেএম ১, ডিকে ২, ডিকেএম ২ এবং ডিকেএম ৩ এর বিকাশ করেছে। অব্যাহত পরিমার্জনের মাধ্যমে যন্ত্রগুলি অবিচ্ছিন্নভাবে আজ আধুনিক থিয়োডোলাইটে বিকশিত হয়েছে যা জরিপকারীদের দ্বারা ব্যবহৃত। ১৯৭৭ সালের মধ্যে ওয়াইল্ড, কার্ন এবং হিউলেট- প্যাকার্ড সবাই "টোটাল স্টেশন" সরবরাহ করেছিল যা একটির মধ্যেই কৌণিক পরিমাপ, বৈদ্যুতিন দূরত্ব পরিমাপ এবং মাইক্রোচিপ ফাংশনগুলিকে একত্রিত করে। থাম্ব|জরিপকারী থিওডোলাইট
জরিপ পরিচালনার কাজ
ডান|থাম্ব| মার্কিন ন্যাশনাল জিওডেটিক সার্ভের প্রযুক্তিবিদরা একটি ০.২ আর্কসেকেন্ড (≈ ০.০০১ মিলিরেডিয়ান বা ১ মাইক্রোরেডিয়ান) রেজল্যুশনের ওয়াইল্ড টি৩ থিওডোলাইট সাহায্যে পর্যবেক্ষণ করছে যা একটি পর্যবেক্ষণ স্ট্যান্ড উপর অধিষ্টিত আছে। একটি আর্টিক ফিল্ড পার্টির সময় ছবিটি তোলা হয়েছিল (১৯৫০)। ১৫৩৩ সালে জেমা ফ্রিজিয়াস ত্রিভঙ্গীকরণ আবিষ্কার করেন যা দুটি পৃথক বিন্দু থেকে ভূদৃশের উপর নির্দেশনা প্লট তৈরি করা পদ্ধতি। দুটি ছক কাগজকে একে উপরের উপর আরোপ করা হয়, এটি ভূদৃশ্যের একটি স্কেল মডেল সরবরাহ করে বা এর পরিবর্তে লক্ষ্যগুলি সরবরাহ করে।।ভূখন্ডে ও গ্রাফিকাল উপস্থাপনার উভয়টিতেই একই দূরত্ব পরিমাপের মাধ্যমে একটি প্রকৃত স্কেল পাওয়া যেতে পারে।
আধুনিক ত্রিভঙ্গীকরণ হল সংখ্যাসূচক পদ্ধতি দ্বারা সম্পাদিত একই পদ্ধতি যা স্নেলিয়াস দ্বারা অনুশীলিত। বায়বীয় ফটোগ্রাফগুলির স্টেরিও জোড়াগুলির ফোটোগ্রামেট্রিক ব্লক সমন্বয় হল একটি আধুনিক ও ত্রিমাত্রিক বৈকল্পিক।
১৭৮০ এর শেষদিকে ইংল্যান্ডের হ্যালিফ্যাক্সের একজন ইয়র্কশায়ারম্যান জেসি র‍্যামসডেন যিনি বিভাজক ইঞ্জিনের বিকাশ ঘটান যার মাধ্যমে কৌণিক স্কেলকে ১ আর্কসেকেন্ড (≈ ০.০০৪৮ মিলিরেডিয়ান বা ৪.৮ মাইক্রোরেডিয়ান) পর্যন্ত সঠিকভাবে ভাগ করতে পারে এবং তাকে ব্রিটিশ অর্ডানেন্স সার্ভে এর জন্য একটি নতুন যন্ত্র তৈরি করার জন্য কমিশন দেওয়া হয়। র‍্যামসডেন থিওডোলাইট পরবর্তী কয়েক বছর ধরে পুরো দক্ষিণ ব্রিটেনকে ত্রিভঙ্গীকরণ দ্বারা মানচিত্র তৈরি করার জন্য ব্যবহৃত হয়েছিল।
নেটওয়ার্ক পরিমাপে বলপূর্বক কেন্দ্রীকরণ সর্বাধিক নির্ভুলতা বজায় রেখে ক্রিয়াকলাপের গতি বাড়ায়। থিওডোলাইট বা লক্ষ্যটিকে দ্রুত সাব-মিলিমিটার নির্ভুলতার সাথে বলপূর্বক কেন্দ্রীকরণ প্লেট থেকে সরিয়ে ফেলা বা কোটরগত করা যেতে পারে। আজকাল জিওডেটিক পজিশনিংয়ের জন্য ব্যবহৃত জিপিএস অ্যান্টেনা একই ধরনের মাউন্টিং সিস্টেম ব্যবহার করে। গ্রাউন্ড বেঞ্চমার্কের উপরে থিয়োডোলাইট বা লক্ষ্যের রেফারেন্স পয়েন্টের উচ্চতা অবশ্যই সঠিকভাবে পরিমাপ করতে হবে।
ট্রানজিট থিওডোলাইট
ট্রানজিট থিয়োডোলাইট বা সংক্ষেপে ট্রানজিট শব্দটি এমন এক ধরনের থিয়োডোলাইটকে বোঝায় যেখানে দূরবীণটি যথেষ্ট ছোট হবার জন্য এটি তার অনুভূমিক অক্ষের পাশাপাশি তার উল্লম্ব অক্ষের চারপাশে একটি পূর্ণ বৃত্তে ঘুরতে পারে। এটিতে একটি উল্লম্ব বৃত্ত রয়েছে যা পুরো ৩৬০ ডিগ্রি দিয়ে দাগাঙ্কিত এবং একটি টেলিস্কোপ রয়েছে যা "ফ্লিপ ওভার" ("স্কোপকে ট্রানজিট করে ") করতে পারে। টেলিস্কোপের বিপরীতকরণ এবং একই সময়ে উল্লম্ব অক্ষের সাপেক্ষে ১৮০ ডিগ্রি যন্ত্রটি ঘু্রিয়ে যন্ত্রটিকে 'প্লেট-বাম' বা 'প্লেট-ডান' মোডে ব্যবহার করা যেতে পারে (এখানে 'প্লেট' উল্লম্ব প্রটেক্টর বৃত্তকে বোঝায়)। এই দুটি মোডে একই অনুভূমিক এবং উল্লম্ব কোণগুলি পরিমাপ করে এবং তারপরে ফলাফলগুলির গড় করলে যন্ত্রটির কেন্দ্রিককরণ এবং কলিমেটিং ত্রুটিগুলি দূর হয়ে যায়। কিছু ট্রানজিট যন্ত্র ত্রিশ আর্কসেকেন্ড (≈ ০.১৫ মিলিরেডিয়ান ) পর্যন্ত সরাসরি কোণগুলি পড়তে সক্ষম। আধুনিক থিওডোলাইটগুলি সাধারণত ট্রানজিট-থিওডোলাইট ডিজাইনের হয় তবে খোদাই করা প্লেটগুলি প্রতিস্থাপিত হয়েছে আলোক-নির্গমনকারী ডায়োড এবং কম্পিউটার সার্কিট দিয়ে পাঠ নেবার জন্য ডিজাইন করা কাঁচের প্লেটগুলি দ্বারা যা সঠিকভাবে আর্ক-সেকেন্ড (≈ ০.০০৫ মিলিরেডিয়ান ) পর্যন্ত পাঠ নিতে পারে।
আবহাওয়া বেলুনের সাথে ব্যবহার
পাইবাল থিওডোলাইট যাতে আলোক পথকে ৯০ ডিগ্রী বাঁকতে পারে সেজন্য একটি প্রিজম ব্যবহার করে যাতে সম্পূর্ণ ১৮০ ডিগ্রী পরিবর্তনের জন্য এলিভেশনের যে পরিবর্তন হয় তার জন্য অপারেটরের চোখের অবস্থানের কোন পরিবর্তন করতে না হয়। থিওডোলাইটটি সাধারণত একটি অমসৃণ ইস্পাত স্ট্যান্ডে স্থাপিত করা থাকে এবং এটি সেট আপ করা হয় যাতে এটি লেভেলে থাকে ও উত্তর দিকে নির্দেশিত হয় এবং উচ্চতা এবং আজিমুথ স্কেলগুলির পাঠকে শূন্য ডিগ্রিতে রাখা হয়। থিওডোলাইটের সামনে একটি বেলুন মুক্ত করা হয় এবং এটির অবস্থান সাধারণত এক মিনিটে একবার করে সঠিকভাবে ট্র্যাক করা হয়। বেলুনগুলি সাবধানে নির্মিত এবং ভর্তি করা হয় যাতে তাদের আরোহণের হারটি আগে থেকেই মোটামুটি সঠিকভাবে জানা যায়। সময়, আরোহনের হার, আজিমুথ এবং কৌণিক উচ্চতার গাণিতিক গণনা হতে বিভিন্ন উচ্চতায় বাতাসের গতি এবং দিকনির্দেশ সম্পর্কে ভাল অনুমান করা যায়।
ফুটবল ক্লাব বাজেল
ফুসবল ক্লাব বাজেল ১৮৯৩ (Fussball Club Basel 1893, FC Basel; এছাড়াও ফুটবল ক্লাব বাজেল, এফসি বাজেল অথবা শুধুমাত্র বাজেল নামে পরিচিত  ) হচ্ছে বাজেল ভিত্তিক একটি সুইস পেশাদার ফুটবল ক্লাব। এই ক্লাবটি বর্তমানে সুইজারল্যান্ডের শীর্ষ স্তরের ফুটবল লীগ সুইস সুপার লীগে খেলে। এই ক্লাবটি ১৮৯৩ সালের ১৫ই নভেম্বর তারিখে প্রতিষ্ঠিত হয়েছে। এফসি বাজেল তাদের সকল হোম ম্যাচ বাজেলের সেন্ট জেকব-পার্কে খেলে থাকে; যার ধারণক্ষমতা হচ্ছে ৩৮,৫১২। বর্তমানে এই ক্লাবের ম্যানেজারের দায়িত্ব পালন করছেন মার্সেল কোলার এবং সভাপতির দায়িত্ব পালন করছেন বার্নহার্ড বুর্গেনার। সুইস মধ্যমাঠের খেলোয়াড় তাওলান্ত জাকা এই ক্লাবের অধিনায়কের দায়িত্ব পালন করছেন।
থিওডোলাইট
আধুনিক বৈদ্যুতিন থিয়োডোলাইট
থাম্ব|276x276পিক্সেল| একটি সাধারণ আধুনিক বৈদ্যুতিন থিয়োডোলাইট: [[নিকন ডিটিএম -৫২০]] আধুনিক বৈদ্যুতিন থিয়োডোলাইটগুলিতে অনুভূমিক এবং উল্লম্ব বৃত্তের পাঠগুলি সাধারণত একটি ঘূর্ণমান এনকোডার দিয়ে সম্পন্ন হয়। এইগুলি টেলিস্কোপের উচ্চতা এবং আজিমুথকে নির্দেশ করে এমন সংকেত তৈরি করে যা একটি মাইক্রোপ্রসেসরের সাথে সংযুক্ত থাকে ।।দূরবীনটির ফোকাস তলে সিসিডি সেন্সর যুক্ত করা হয়েছে যা লক্ষ্যের অফসেটকে স্বয়ংক্রিয়ভাবে নির্ধারণের এবং স্বয়ংক্রিয়ভাবে পরিমাপের অনুমতি দেয়। এই সমস্ত কিছু প্রসেসরের সফ্টওয়্যারের মধ্যে স্থাপনের মাধ্যমে বাস্তবায়ন করা হয়।
ফুটবল ক্লাব বাজেল
ঘরোয়া ফুটবলে, এফসি বাজেল এপর্যন্ত ৩৪টি শিরোপা জয়লাভ করেছে; যার মধ্যে ২০টি সুইস সুপার লীগ, ১৩টি সুইস কাপ এবং ১টি সুইস লীগ কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এফসি বাজেলের সবচেয়ে বড় সাফল্য হচ্ছে ২০১২–১৩ উয়েফা ইউরোপা লীগের সেমি-ফাইনালে পৌঁছানো; যেখানে তারা ইংরেজ ক্লাব চেলসির কাছে দুই লেগে সামগ্রিকভাবে ২–৫ গোলে পরাজিত হয়েছে।
থিওডোলাইট
আধুনিক বৈদ্যুতিন থিয়োডোলাইট
অনেক আধুনিক থিওডোলাইটগুলি সমন্বিত বৈদ্যুতিন-আলোক দূরত্ব পরিমাপকারী যন্ত্রগুলো দিয়ে সজ্জিত থাকে যা সাধারণত ইনফ্রারেড ভিত্তিক হয় এবং ত্রি-মাত্রিক ভেক্টরগুলি কে এক ধাপে যন্ত্র-সংজ্ঞায়িত মেরু স্থানাঙ্কগুলিতে পরিমাপের অনুমতি দেয় যা পরবর্তীতে প্রাক-বিদ্যমান স্থানাঙ্ক ব্যবস্থার এলাকায় রূপান্তরিত হতে পারে নিয়ন্ত্রণ পয়েন্টের পর্যাপ্ত সংখ্যার মাধ্যমে। এই কৌশলটিকে রিসেকশন সলিউশন বা ফ্রি স্টেশন অবস্থান জরিপ বলা হয় এবং মানচিত্রকরণ জরিপে বহুল ব্যবহৃত হয়।
এই জাতীয় যন্ত্রগুলি হল "বুদ্ধিমান" থিওডোলাইট যাকে স্ব-নিবন্ধনকারী ট্যাকিওমিটার বা অন্য কথায় " মোট স্টেশন " ও বলা হয় এবং সমস্ত প্রয়োজনীয় কৌণিক এবং দূরত্ব বিষয়ক গণনা সম্পাদন করে এবং প্রাপ্ত ফলাফল বা কাঁচা তথ্য বহিরাগত প্রসেসরে ডাউনলোড করা যেতে পারে যেমন রাগডাইজড ল্যাপটপ, পিডিএ বা প্রোগ্রামযোগ্য ক্যালকুলেটরে
জাইরোথিওডোলাইট
জাইরোথিওডোলাইট ব্যবহার করা হয় যখন জ্যোতির্বিদ্যা সংক্রান্ত তারকা অবস্থানের অনুপস্থিতিতে দ্রাঘিমারেখার উত্তর-দক্ষিণ রেফারেন্স কোণের প্রয়োজন হয়। এটি মূলত ভূগর্ভস্থ খনির শিল্প এবং টানেল ইঞ্জিনিয়ারিংয়ে ঘটে। উদাহরণস্বরূপ, যেখানে একটি জলবাহী নদীর নীচ দিয়ে যায় সেখানে নদীর প্রতিটি পাশে একটি উল্লম্ব শ্যাফ্ট একটি অনুভূমিক টানেল দ্বারা সংযুক্ত থাকতে পারে। একটি জাইরোথিওডোলাইটকে পৃষ্ঠতলে এবং তারপর আবার শ্যাফটের পাদদেশে পরিচালনা করা হয় যার মাধ্যমে দুটি শ্যাফটের ভিত্তির মধ্যে সুড়ঙ্গ করার জন্য প্রয়োজনীয় দিকনির্দেশগুলি নির্ধারণ করা যায়। একটি কৃত্রিম দিগন্ত বা অভ্যন্তরীণ ন্যাভিগেশন সিস্টেমের বিপরীতে, একটি জাইরোথিওডোলাইট অপারেটিং করার সময় পুনরায় স্থান পরিবর্তন করা যায় না। এটি অবশ্যই প্রতিটি সাইটে আবার চালু করতে হবে।
জাইরোথিওডোলাইট হল সাধারণ থিওডোলাইটের সাথে একটি সংযুক্তি দিয়ে গঠিত যেটি আসলে একটি জাইরোকম্পাস। এটি এমন একটি যন্ত্র প্রকৃত উত্তর নির্ণয়ের জন্য পৃথিবীর আবর্তনকে ধরতে পারে এবং এইভাবে অভিকর্ষের দিক ও দ্রাঘিমা তলের মধ্যে সংযোগ স্থাপন করে। দ্রাঘিমা হল এমন একটি তল যেখানে পৃথিবীর আবর্তন অক্ষ এবং পর্যবেক্ষক উভয়ই থাকে। অনুভূমিকের সাথে দ্রাঘিমা তলের ছেদকে সংজ্ঞায়িত করা হয় প্রকৃত উত্তর-দক্ষিণ দিক হিসেবে এবং এভাবেই এটিকে পাওয়া হয়। চৌম্বকীয় কম্পাস গুলি না পারলেও গাইরোকম্পাসগুলি প্রকৃত উত্তর মেরু খুঁজে দেয় এবং উত্তর মেরু র দিকে পৃষ্ঠের দিক নির্দেশ করে।
একটি জাইরোথিওডোলাইট নিরক্ষীয় অঞ্চলে এবং উত্তর এবং দক্ষিণ উভয় গোলার্ধে কাজ করবে। মেরিডিয়ান ভৌগোলিক মেরুতে অনির্ণীত। পৃথিবীর অক্ষটি ঘূর্ণকের অনুভূমিক অক্ষের সাথে যথাযথভাবে লম্ব হওয়ার কারণে জাইরোথিওডোলাইট ব্যবহার করা যায় না, প্রকৃতপক্ষে এটি মেরুর প্রায় ১৫ ডিগ্রির মধ্যে ব্যবহার করা হয় না যেখানে পৃথিবীর আবর্তন এবং অভিকর্ষ দিকের মধ্যবর্তী কোণটি খুব বেশি ছোট এটির নির্ভরযোগ্যভাবে কাজ করার জন্য। যখন উপলব্ধ থাকে, জ্যোতির্বিজ্ঞানের তারকাগুলো জাইরথিওডোলাইট থেকে একশ গুন বেশি নির্ভুলভাবে দ্রাঘিমা কোণ দিতে সক্ষম হয়। যেখানে এই অতিরিক্ত নির্ভুলতা প্রয়োজন হয় না সেখানে রাতের পর্যবেক্ষণ ছাড়াই জাইরোথিওডোলাইট দ্রুত ফলাফল তৈরি করতে সক্ষম হয়।
মাতলি
মাতলি (मातलि, )  হিন্দুধর্মে দেবতাদের রাজা ইন্দ্রের সারথি।
মাতলি ইন্দ্রের বার্তাবাহক হিসেবেও কাজ করেন, অভিজ্ঞানাশকুন্তলম-এ অসুরদের বিরুদ্ধে যুদ্ধে দেবতাকে সাহায্য করার জন্য দুষ্মন্তকে আমন্ত্রণ জানান। পদ্মপুরাণে, মাতলি আত্মার প্রকৃতি, বার্ধক্য এবং অন্যান্য ধারণা সম্পর্কে রাজা যযাতি এর সাথে দার্শনিক বক্তৃতা করেন।
জন্ম
বামনপুরাণ মাতলির জন্ম সংক্রান্ত কিংবদন্তি প্রদান করে। একবার ঋষি শমিকা ও তাঁর স্ত্রী তপস্বিনীর ঘরে একটি পুত্র সন্তান জন্ম নেয়। ইন্দ্র ও অন্ধকের মধ্যে মহান দেবাসুর যুদ্ধের সময়, ইন্দ্রের স্বর্গীয় বজ্রধ্বনি ভেঙে গিয়েছিল বলে বর্ণনা করা হয়েছে, এবং বিষ্ণুর পরামর্শে, অগ্নিকে নতুন ঐশ্বরিক অস্ত্র অর্জনের জন্য অনুপ্রাণিত করেছিলেন। তিনি অসুরদের বিরুদ্ধে এই অস্ত্র ব্যবহার করেছিলেন, এবং তার সোনার রথের ব্যবধানে পৃথিবী কেঁপে উঠেছিল। তপস্বিনীকে একবার বলা হয়েছিল যে ভূমিকম্পের সময় তাকে খোলা মাঠে রাখা হলে তার সন্তান দুটি হয়ে যাবে। যেহেতু তিনি আরেকটি সন্তান কামনা করেছিলেন, তাই তিনি শমিকাকে বলেছিলেন যে তারা তাদের সন্তানকে তার আশ্রমের বাইরে পৃথিবীতে রাখতে। যেমন ভবিষ্যদ্বাণী করা হয়েছিল, অন্য একটি শিশু, যেটি প্রথম সন্তানের মতো সব দিক থেকে অভিন্ন, প্রাক্তনের পাশে উপস্থিত হয়েছিল। জন্মের সাথে সাথে তিনি ইন্দ্রের দিকে উড়ে গেলেন। তিনি গন্ধর্বদের দ্বারা আশীর্বাদ পেয়েছিলেন কারণ তিনি দেবতার সাথে দেখা করেছিলেন এবং তাকে বলেছিলেন যে তিনি তার সারথি হবেন। ইন্দ্র শিশুটির পরিচয় জানতে চাইলেন, এবং তিনি তাকে বলেন যে তিনি শমিকের পুত্র, এবং তিনি গন্ধর্বদের আশীর্বাদ পেয়ে পূর্বের রথ চালাতে সক্ষম ছিলেন। ইন্দ্র যে ভূমিকা চেয়েছিলেন তার জন্য শিশুটিকে গ্রহণ করেছিলেন এবং তার নাম রাখেন মাতলি।
বালির বিরুদ্ধে যুদ্ধ
বালির বিরুদ্ধে দেবদের যুদ্ধে, যা ভাগবত পুরাণে উল্লেখ করা হয়েছে, জাম্ব নামে একজন অসুর তার জ্বলন্ত বর্শা দিয়ে মাতলিকে আক্রমণ করেছিল যখন পরেরটি ইন্দ্রকে উদ্ধার করেছিল। মাতলি চরম যন্ত্রণা সহ্য করেছিলেন, এবং এর ফলে ক্ষুব্ধ ইন্দ্র অসুরের বিরুদ্ধে তার বজ্রপাত ব্যবহার করে তার শিরচ্ছেদ করেছিলেন।
লঙ্কার যুদ্ধ
রামায়ণে, ইন্দ্র তার নিজের সারথি মাতলিকে রামকে সাহায্য করার জন্য পাঠিয়েছিলেন, কারণ রাজকুমার রাবণের বিরুদ্ধে যুদ্ধ করেছিলেন, যিনি রথে চড়েছিলেন। মাতলি পৃথিবীতে অবতরণ করেন এবং রামকে প্রণাম করেন, এই বলে যে তিনি ইন্দ্র দ্বারা প্রেরিত ছিলেন। তিনি রাজকুমারকে দেবতার নিজের বিমান, মহান ধনুক, তীর, ঢাল ও বর্শা দিয়েছিলেন যাতে তিনি রাক্ষসের উপর জয়লাভ করতে পারেন।
অর্জুনের সারথি
মহাভারতে, মাতলি অর্জুনের সামনে হাজির হয়েছিলেন, তাকে জানিয়েছিলেন যে তার পিতা ইন্দ্র তাকে তার নিজের স্বর্গীয় আবাসে দেখতে চান। তিনি অর্জুনকে স্বর্গে নিয়ে যান, ধৈর্য সহকারে রাজকুমারের রথযাত্রার সময় মহান ব্যক্তিত্বদের উপস্থিতি সম্পর্কিত বিভিন্ন প্রশ্নের উত্তর দেন। মাতলি রাজপুত্রকে ইন্দ্রের রাজধানী অমরাবতী পর্যন্ত নিয়ে যায়।
মাতলি অর্জুনের সারথি হিসাবেও কাজ করেছিলেন যখন তিনি তার পিতার নির্দেশ অনুসারে নিবাতকবচদের সাথে যুদ্ধ করেছিলেন। এই সংঘর্ষের সময় রাজপুত্রের সাথে তার পরামর্শ তার শত্রুদের বিরুদ্ধে বিজয় নিশ্চিত করার জন্য গুরুত্বপূর্ণ বলে প্রমাণিত হয়েছিল।
ভালেরিয়া জর্জেত্তো
জর্জেত্তো তিনবার গ্রীষ্মকালীন প্যারালিম্পিক গেমসে অংশগ্রহণ করেছিলেন তবে কেবল ২০০৪ সালে এথেন্সে অনুষ্ঠিত প্যারালিম্পিক গেমসে প্যারা টেবিল টেনিসে একক ৪ শ্রেনী বিভাগে রৌপ্য পদক জিতেন।
২০০৬ বিশ্ব প্যারা টেবিল টেনিস চ্যাম্পিয়নশিপে তিনি দলীয় বিভাগে ব্রোঞ্জ পদক জিতেন।
গ্লোবুলিন
গ্লোবুলিন হল রক্তের একটি প্রধান ​​প্রোটিন। মানুষের রক্তে গ্লোবুলিনের সাধারণ ঘনত্ব প্রায় ২.৬-৩.৫ গ্রাম/ডিএল। গামা গ্লোবুলিন অ্যান্টিজেন আক্রমণের বিরুদ্ধে অ্যান্টিবডি প্রতিরক্ষা হিসাবে কাজ করে। এরা লিম্ফোসাইট এবং প্লাজমা কোষ হিসাবে পরিচিত ইমিউন সিস্টেমের কোষে তৈরি হয়।
বিজ্ঞানপ্রিয়
থাম্ব|বিজ্ঞানপ্রিয় কার্যক্রম বিজ্ঞানপ্রিয় বাংলাদেশের একটি বিজ্ঞানকেন্দ্রিক ডিজিটাল লাইব্রেরি যা ২০১৮ সালে শিক্ষা উদ্যোক্তা মুহাম্মদ শাওন মাহমুদ প্রতিষ্ঠা করেন। প্রতিষ্ঠানটির লক্ষ্য অপবিজ্ঞান, অপসাংস্কৃতিক উত্থাপন ও তথ্যবিকৃতি প্রতিরোধে বিশুদ্ধ বিজ্ঞানচর্চা এবং সামাজিক বিভিন্ন উদ্যোগের মাধ্যমে একটি বিজ্ঞানমনষ্ক ও প্রগতিশীল জাতি গঠনের কার্যক্রমে অংশগ্রহণ করা। এই প্রতিষ্ঠানটি ইউটিউব, ফেসবুক ও তাদের নিজস্ব ওয়েবসাইটে বিজ্ঞানকেন্দ্রিক ডকুমেন্টারি ভিডিয়ো, ইনফোগ্রাফ, গবেষণা লেখনি ও সংবাদ প্রচার করে থাকে। তাছাড়া প্রতিষ্ঠানটি বিনামূল্যে প্রতি ৪ মাসে একটি বিজ্ঞানবিষয়ক ই-ম্যাগাজিন ‘নেবুলা’ প্রকাশ করে থাকে।
ইতিহাস
২০১৮ সালে মুহাম্মাদ শাওন মাহমুদ ‘বিজ্ঞানপ্রিয়’ প্লাটফর্মটি প্রতিষ্ঠা করেন। সেই সময় তিনি জাহাঙ্গীরনগর বিশ্ববিদ্যালয়ের পদার্থবিজ্ঞানের ছাত্র ছিলেন। তিনি এমন একটি উপভোগ্য এবং সুস্থ বিজ্ঞানকেন্দ্রিক কমিউনিটির নির্মাণের পরিকল্পনা করেন যেখানে উন্মুক্ত আলোচনার মাধ্যমে বিজ্ঞান শেখাতে পারার পাশাপাশি বাংলা ভাষায় মানসম্পন্ন তথ্যমূলক ভিডিওচিত্র প্রচার করতে পারবেন। ২০২১ সাল পর্যন্ত প্রতিষ্ঠানটির কার্যক্রম শুধুমাত্র অনলাইনভিত্তিক হলেও, পরবর্তীতে জাহাঙ্গীরনগর বিশ্ববিদ্যালয়ের সাইবার নিরাপত্তা বিষয়ক যুব সংগঠন ‘সাইবার ক্রাইম অ্যাওয়ারনেস অ্যান্ড নেটওয়ার্কিং সোসাইটি’-র সহযোগিতায় কিশোর-কিশোরিদের মানসিক স্বাস্থ্য-সুরক্ষা ও সাইবার নিরাপত্তা বিষয়ক কর্মশালা ‘সেভটিনস’-এর আয়োজনের মাধ্যমে বিজ্ঞানপ্রিয়র কার্যক্রম মাঠ পর্যায়ে প্রসারিত হয়। ।
উদ্দেশ্য
বিজ্ঞানপ্রিয়-র উদ্দেশ্য হচ্ছে বাংলা ভাষায় ইন্টারনেট জগতে এমন একটি স্থান তৈরি করা যেখানে খোলামেলা আলোচনার মাধ্যমে একজন প্রাতিষ্ঠানিক বিজ্ঞানশিক্ষা-বহির্ভূত ব্যক্তি যেমন বিজ্ঞান শিখতে পারবে তেমনি বিশুদ্ধ ও নির্ভরযোগ্য সূত্র থেকে তথ্য সংগ্রহ করে বাংলা ভাষায় একটি বিজ্ঞানভিত্তিক ডিজিটাল তথ্যের লাইব্রেরি তৈরি করা।
পূর্ব পাকিস্তান রেনেসাঁ সোসাইটি
ডান|থাম্ব|233x233পিক্সেল|[[পূর্ব পাকিস্তান|পূর্ব পাকিস্তানের মানচিত্র, যা পরবর্তীকালে বাংলাদেশ হিসেবে আত্মপ্রকাশ করে।]] পূর্ব পাকিস্তান রেনেসাঁ সোসাইটি হলো একটি রাজনৈতিক সংগঠন যেটি মূলত ভারতীয় মুসলমানদের, বিশেষত বাঙালি মুসলমানদের জন্য পৃথক মুসলিম রাষ্ট্রের ধারণাটি সাংস্কৃতিক ও বুদ্ধিবৃত্তিকভাবে প্রচার ও প্রসারের উদ্দেশ্যে গঠিত হয়েছিল। সংগঠনের প্রতিষ্ঠাতা ও নেতাদের মধ্যে ছিলেন উক্ত সোসাইটির সভাপতি আবুল কালাম শামসুদ্দিন, হাবিবুল্লাহ বাহার চৌধুরী এবং মুজিবুর রহমান খান।
ইতিহাস
"দ্বিজাতিতত্ত্ব" এর মূলকথা হলো ভারতের হিন্দু এবং মুসলমানরা কোন একক জাতি নয় এবং তারা জাতি হিসাবে একসঙ্গে থাকতে পারে না। স্যার মুহাম্মদ ইকবাল, চৌহদারি রহমত আলী এবং নিখিল ভারত মুসলিম লীগের সভাপতি মুহাম্মদ আলী জিন্নাহ র মতো মুসলিম রাজনীতিবিদ এবং বুদ্ধিজীবীরা এই দ্বিজাতিতত্ত্বের পক্ষে ছিলেন এবং তাঁরা এটি প্রচারের জন্য কাজ করেছিলেন।  ১৯৪০ সালের ২৩ শে মার্চ নিখিল ভারত মুসলিম লীগ লাহোর প্রস্তাব (যা পাকিস্তান প্রস্তাব নামেও পরিচিত) গ্রহণ করলে ভারতীয় মুসলমানদের জন্য পৃথক রাষ্ট্রের দাবি স্পষ্ট আকার ধারণ করে। প্রস্তাবটিতে ব্রিটিশ ভারতের মুসলিম সংখ্যাগরিষ্ঠ প্রদেশগুলিকে পৃথক, স্বতন্ত্র রাষ্ট্র  হিসেবে গঠন করার আহ্বান জানানো হয়েছিল - সুস্পষ্টভাবেই এতে কোন একক রাষ্ট্র গঠনের কথা বলা হয়নি।
প্রতিষ্ঠা
১৯৪২ সালের ৩০ আগস্ট কলকাতায় আজাদ পত্রিকার কার্যালয়ে অনুষ্ঠিত এক সভায় বাঙালি মুসলিম নেতাকর্মীরা সাংস্কৃতিক ও মেধাগত দিক থেকে একক মুসলিম রাষ্ট্রের ধারণাকে সমর্থন করার একটি মঞ্চ হিসাবে পূর্ব পাকিস্তান রেনেসাঁ সোসাইটি গঠনের সিদ্ধান্ত নিয়েছিলেন। সোসাইটির পক্ষ থেকে নিয়মিত সাপ্তাহিক সভা আয়োজন করা হত এবং সেখানে বিভিন্ন বিষয় উপস্থাপন ও সেগুলি নিয়ে আলোচনা করা হত। সোসাইটি গঠনের মূল ভিত্তি ইসলাম হওয়া সত্ত্বেও সভাগুলি যে কেবল মুসলমানদেরই জন্য এমন কোন বাধ্যবাধকতা ছিল না। তেমনি একটি সভায় মনবেন্দ্রনাথ রায় পাকিস্তান ও গণতন্ত্রের বিষয়ে একটি ভাষণ দিয়েছিলে। এতে তিনি ভারতীয় মুসলমানদের জন্য স্ব-শাসনের আবশ্যকতা তুলে ধরেছিলেন। ১৯৪৪ সালের সেপ্টেম্বর মাসে মুজিবুর রহমান খান, অর্থনীতিবিদ এম সাদেকের সঙ্গে যৌথভাবে পূর্ব পাকিস্তান: এর জনসংখ্যা, সীমানা ও অর্থনীতি শীর্ষক একটি পুস্তিকা প্রকাশ করেন  যেখানে ভবিষ্যৎ পূর্ব পাকিস্তানের সরকারব্যবস্থা, অর্থনীতি, জনসংখ্যা, ভৌগোলিক সীমানা এবং নিরাপত্তা প্রভৃতি বিষয়বস্তু সম্পর্কে আলোচনা করা হয়।
১৯৪৪ সালের জুলাই মাসে কলকাতার ইসলামিয়া কলেজে সোসাইটির প্রথম পরিষদ গঠন করা হয়। উদ্বোধনী অনুষ্ঠানে উপস্থিতদের মধ্যে ছিলেন খাজা নাজিমুদ্দিন, হোসেন শহীদ সোহ্‌রাওয়ার্দী, হাসান সোহরাওয়ার্দী, নুরুল আমিন, মোহাম্মদ আকরাম খান, একে ফজলুল হক, আবুল কাসেম, মৌলভি তমিজউদ্দিন খান, শাহাদাত হোসেন, গোলাম মোস্তফা, এস ওয়াজিদ আলী, আবু জাফর শামসুদ্দিন, আবুল হুসেন, গোলাম কুদ্দুস, সুভাষ মুখোপাধ্যায়, গোপাল হালদার প্রমুখ।
আদর্শগত ভিন্নতা
মুসলিম লীগ এবং পাকিস্তান রাষ্ট্রের সমর্থকদের বেশিরভাগই ব্রিটিশ ভারতীয় প্রদেশ পাঞ্জাব, খাইবার পাখতুনখোয়া (তদানীন্তন উত্তর-পশ্চিম সীমান্ত প্রদেশ), সিন্ধু, বেলুচিস্তান এবং বাংলাকে নিয়ে গঠিত একক পাকিস্তান রাষ্ট্রের দাবি জানিয়েছিল এবং উর্দু ভাষাকে মুসলমানদের একমাত্র সরকারী ভাষা ও পারস্পরিক যোগাযোগের মাধ্যম হিসেবে প্রতিষ্ঠা করতে চেয়েছিল। তবে, পূর্ব পাকিস্তান রেনেসাঁস সোসাইটির যুক্তি ছিল যে হিন্দু-মুসলিমই কেবল পৃথক জাতি ছিল না, বরং জাতিগত, সাংস্কৃতিক এবং ভৌগোলিক ভিত্তিতে বাঙালি মুসলমানরাও ভারতের অন্যান্য অঞ্চলের মুসলমানদের থেকে আলাদা ছিল।  সোসাইটি যুক্তি দিয়েছিল যে জাতিগত বিভিন্নতা, সাংস্কৃতিক বৈচিত্র, ভৌগোলিক সীমানা প্রভৃতিকে বুড়ো আঙ্গুল দেখিয়ে কেবল ধর্মের ভিত্তিতে একটি রাষ্ট্র গঠিত হতে পারে না।  সোসাইটি এবং বাঙ্গালি মুসলিম লীগের সমর্থকরা দৃঢ়ভাবে জানিয়েছিল যে বাঙালি মুসলমান দের জন্য একক পাকিস্তান  রাষ্ট্রের অংশ না হয়ে "পূর্ব পাকিস্তান" নামে একটি স্বাধীন রাষ্ট্র গঠন করাই মঙ্গলজনক হবে।  সোসাইটি বাঙালি সংস্কৃতি ও ভাষার মর্যাদাকে গুরুত্ব দিয়েছিল। তবে পাকিস্তানের অনেক সমর্থকই একে "হিন্দুয়ানী" এবং "সংস্কৃত কালচার" বলে সমালোচনা করেছিলেন।
পরিণাম
১৯৪৭ সালে ভারত বিভাগ হয়। এই বিভাজনের ফলে মুসলিম সংখ্যাগরিষ্ঠ পূর্ব বাংলা (পূর্ব পাকিস্তান নামেও পরিচিত) তৈরির জন্য বাংলাকে ভাগ করা হয়। ফলে পূর্ব বাংলা পাকিস্তানের অংশ হয়ে যায়; আর হিন্দু সংখ্যাগরিষ্ঠ পশ্চিমবঙ্গ এবং আসাম ভারতে র অংশে পরিণত হয়। দেশ বিভাগের পর এই সোসাইটি বিলুপ্ত হয়ে যায় । সোসাইটির বেশ কয়েকজন নেতৃবৃন্দ বাংলা ভাষা আন্দোলনে (১৯৫৩-১৯৫৬) সক্রিয়ভাবে অংশগ্রহণ করেন এবং নেতৃত্ব দেন। উল্লেখ্য যে বাংলা ভাষা আন্দোলন ছিল উর্দুর পাশাপাশি বাংলা ভাষাকে পাকিস্তানের দ্বিতীয় রাষ্ট্রভাষা হিসেবে স্বীকৃতি দেওয়ার জন্য পূর্ব পাকিস্তানে সংঘটিত গণ-সংগ্রাম।
ফরিদউদ্দিন গঞ্জেশকার
খাজা ফরিদউদ্দিন মাসুদ গঞ্জেশকার (১১৭৩-১২৬৬) ছিলেন একজন সুফি সাধক এবং দক্ষিণ এশিয়ার পাঞ্জাব অঞ্চলে ইসলাম ধর্মপ্রচারক। তিনি চিশতিয়া ত্বরীকার সিদ্ধ পুরুষ ছিলেন। তাকে পাঞ্জাবি সাহিত্যের অন্যতম প্রধান পুরোধা হিসেবে বিবেচনা করা হয়। পাঞ্জাব অঞ্চলের মুসলমান ও শিখদের কাছে তিনি শ্রদ্ধার সাথে বাবা ফরিদ বা শেখ ফরিদ নামে পরিচিত বা কেবল ফরিউদ্দিন গঞ্জশকার নামেও পরিচিত।
জীবনী
বাবা ফরিদ ১১৭৯ খ্রিষ্টাব্দে মুলতান হতে ১০ কি.মি দূরে পাঞ্জাবের, যা বর্তমানে পাকিস্তান, কোথেওয়াল গ্রামে জন্মগ্রহণ করেন। তিনি চিশতি সুফি তরিকার প্রতিষ্ঠাতাদের মধ্যে অন্যতম একজন ছিলেন।
ফরিদের বংশ ইসলামের দ্বিতীয় খলিফা উমর ইবনে আল খাত্তাব এর বংশের সাথে সর্ম্পকযুক্ত।ফরিদ যদিও ইব্রাহিম ইবনে আদম এর পৌত্র ছিলেন তিনি মুলতানে,যা মুসলমানদের শিক্ষার জন্য একটি কেন্দ্র হয়ে উঠেছে, তার প্রাথমিক শিক্ষা গ্রহণ করেন। ফরিদ মুলতানেই তার পীর (আধ্যাত্মিক পথপ্রদর্শক), কুতুবউদ্দিন বখতিয়ার কাকী, ভারতীয় উপমহাদেশের সুপরিচিত সুফি সাধক, এর সাথে দেখা হয় যিনিমুলতান হযে বাগদাদ হতে দিল্লিতে যাচ্ছিলেন।
আধ্যাত্মিক ধারা
চিশতিয়া তরিকায় বাবা ফরিদের আধ্যাত্মিক ধারা
কাব্যচর্চা
বাবা ফরিদ গঞ্জশেখর এর কাব্যকে শিখ ধর্মের গ্রন্থসমূহে বিশেষ সম্মাননা দেওয়া হয়
ফ্রেঞ্চ ওপেন
এটি টেনিসের অন্যতম সম্মানজনক ইভেন্ট, এবং সব টেনিস ইভেন্টের মধ্যে এর রয়েছে বিশ্বব্যাপী সবচেয়ে বেশি সম্প্রচার ও দর্শক শ্রোতা। স্লো প্লেয়িং সারফেস এবং পুরুষ এককে পঞ্চম সেটে টাইব্রেক না থাকার কারণে এই টুর্নামেন্টটিকে শারীরিক দিক থেকে পৃথিবীর সবচেয়ে কঠিন টেনিস টুর্নামেন্ট হিসেবে বিবেচনা করা হয়।
ইতিহাস
১৮৯১ সালে ফ্রেঞ্চ ওপেন শুরু হয় । এসময় এতে কেবল ফ্রেঞ্চ ক্লাবের সদস্যরাই অংশ নিতে পারত । টুর্নামেন্টে মহিলাদের অংশগ্রহণ শুরু হয় ১৮৯৭ সালে । ১৯২৪ সাল পর্যন্ত কেবল ফ্রেঞ্চ ক্লাবের সদস্যদের নিয়েই টুর্নামেন্ট অনুষ্ঠিত হয় । আরেকটি টুর্নামেন্ট “বিশ্ব হার্ডকোর্ট টুর্নামেন্ট” ১৯১২ থেকে ১৯২৪ সাল পর্যন্ত(যুদ্ধের বছরগুলো ছাড়া) অনুষ্ঠিত হয়েছিল । এই টুর্নামেন্টই রোল্যাঁ গ্যারোঁতে আন্তর্জাতিক খেলোয়াড়দের অংশগ্রহণের নিয়ামক হিসেবে কাজ করেছিল । এই টুর্নামেন্টে বিজয়ীদের মধ্যে উল্লেখযোগ্য হলেন সাবেক ১ নং খেলোয়াড় টনি উয়াইল্ডিং(১৯১৩,১৯১৪) এবং বিল টিলডেন(১৯২১) । ১৯২৪ সালে প্যারিস অলিম্পিক গেমসের কারণে বিশ্ব হার্ডকোর্ট টুর্নামেন্ট অনুষ্ঠিত হয় নি । ১৯২৫ সালে টুর্নামেন্টটি আন্তর্জাতিক খেলোয়াড়দের জন্য উন্মুক্ত করে দেয়া হয় এবং গ্রাস সারফেসে ম্যাচগুলো রেসিং ক্লাব ডি ফ্রান্স এবং স্টাডে ফ্রাঞ্চাইজে পালাক্রমে অনুষ্ঠিত হয় । ১৯২৭ সালে সিদ্ধান্ত নেয়া হয় যে, ১৯২৮ সালে এটি নতুন স্টেডিয়াম পোর্টে ডি অটুউইলে অনুষ্ঠিত হবে । স্টাডে ডি ফ্রান্সটেনিস কর্তৃপক্ষকে তিন হেক্টর জমি দেয় এবং প্রস্তাব করে যে, নতুন স্টেডিয়ামের নাম রোল্যাঁ গ্যাঁরোর নামে হতে হবে । রোল্যাঁ গ্যাঁরো ছিলেন প্রথম বিশ্বযুদ্ধের একজন পাইলট । নতুন স্টেডিয়ামের নাম হয় স্টাডে ডি রোল্যাঁ গ্যাঁরো এবং ১৯৮৮ সালে সেন্টার কোর্টের নাম হয় কোর্ট ফিলিপ চার্টিয়ার ।
১৯৪৫ থেকে ১৯৪৭ সাল পর্যন্ত ফ্রেঞ্চ চ্যাম্পিয়নশিপ উইম্বল্ডনের পরে বছরের তৃতীয় গ্র্যান্ড স্ল্যাম হিসেবে অনুষ্ঠিত হত ।
১৯৬৮ সালে ফ্রেঞ্চ চ্যাম্পিয়নশিপ প্রথম গ্র্যান্ড স্ল্যাম টুর্নামেন্ট হিসেবে টেনিস ইতিহাসে ওপেন যুগের সূচনা করে এবং এতে পেশাদার এবং নবীন খেলোয়াড়দের সুযোগ করে দেয়া হয় ।
২০০৬ সাল থেকে টুর্নামেন্টটি রোববারে শুরু হয়ে আসছে এবং এই প্রথম দিনে তিনটি প্রধান কোর্টে ১২টি একক ম্যাচ অনুষ্ঠিত হয়ে আসছে।
আবার, টুর্নামেন্ট শুরুর প্রাক্কালে ঐতিহ্যবাহী পিটার ভঞ্জোভিক প্রদর্শনী দিবস অনুষ্ঠিত হয় যেখানে বিভিন্ন সেবামূলক প্রতিষ্ঠানে সহায়তা দেয়া হয় । ২০০৭ সালের মার্চে প্রথম বারের মতো পুরুষ ও মহিলাদের সকল রাউন্ডে সমান প্রাইজমানি দেয়ার ঘোষণা দেয়া হয় । thumb|300px|left thumb|300px|right|ফ্রেঞ্চ ওপেনে সুজান লেংলেন কোর্ট
কোর্টের গঠন
১. লাল ইটের ধুলো। ২. চূর্ণ সাদা চুনাপাথর। ৩. ক্লিঙ্কার (কয়লার অবশিষ্টাংশ)। ৪. চূর্ণ নুড়ি। ৫. ড্রেন রক।
প্রাইজ মানি
একজন খেলোয়াড় যখন নির্ধারিত রাউন্ডে পৌঁছায়, তখন তারা তালিকাভুক্ত পয়েন্ট এবং অর্থ পায় (যদি তারা পরবর্তী রাউন্ডে না যায়)। ২০২২ আসরে ৪৩.৬ মিলিয়ন ইউরো(€) সমমানের পুরস্কার ঘোষণা করা হয়েছিল, যা ২০২১ সংস্করণের তুলনায় ২৬.৮৭% বেশি।
ট্রফি
ট্রফিগুলো খাঁটি রূপা দিয়ে তৈরি, এর পাশে নকশা অঙ্কিত থাকে । প্রত্যেক নতুন একক বিজয়ী নিজের নামাঙ্কিত ট্রফি অর্জন করেন । বিজয়ীরা ট্রফির রেপ্লিকা পান ।
কালচারভাভেন
কালচারভাভেন (Kulturväven) হল সুইডেনের উমিয়ার উমে নদীর পাশে অবস্থিত একটি সাংস্কৃতিক কেন্দ্র। কালচারভাভেন ২০১৪ সালের শরতে কার্যক্রম চালু করবে, যে বছরে উমিয়া দুটো ইউরোপীয় সাংস্কৃতিক রাজধানীর একটি হয়। সংস্কৃতি আমদানি শহরের অন্যান্য অংশে সরানো বেশ কয়েকটি সাংস্কৃতিক প্রতিষ্ঠান এবং কিছু নতুন সাংস্কৃতিক উদ্যোগকে অন্তর্ভুক্ত করবে। ভবনের নির্মাণ খরচ, গঠনমূলক খরচ এবং নতুন ভবনে শহরের গ্রন্থাগার স্থানান্তরের বিষয়টি উমিয়ায় বিতর্ক সৃষ্টি করে।
ভবন
কালচারভাভেন দুটো ভবনের সমন্বয়ে তৈরি যা একটি তিনতলা ভবনে একত্রীত হয়। এর ফলে স্ট্র্যান্ডগাটান-এর ওপরে এক দরজা তৈরি হয়। নদীর সন্নিকটের বাড়িটি স্ট্র্যান্ডগাটানের দক্ষিণে অবস্থিত এবং চারটি তলা নিয়ে গঠিত যা "ব্ল্যাক বক্স" নামে পরিচিত। এর ৪০০ সীট বা ১,০০০ দাঁড়িয়ে থাকা দর্শকদের জন্য স্থান রয়েছে। স্টোরগাটান রোডের নিকটে চারটি ভবনের প্রায় ১৫,০০০ বর্গমিটার স্থান উমিয়া পৌরসভা তাদের ব্যবসা, গ্রন্থাগার ইত্যাদির জন্য ব্যবহৃত করে। সেখানে একটি মার্কেট হল আছে যা স্টোরা হটেলেটের একদম কাছাকাছি রয়েছে। লেভেল ৫ এবং তার পর থেকে বাল্টিকগ্রুপেনের পৃষ্ঠপোষকতায় হোটেল, সম্মেলন কেন্দ্র ও রেস্তঁরা নির্মাণের পরিকল্পনা আছে।
এর সর্বমোট স্থান ২৪,০০০ বর্গমিটার এবং পুরো খরচ বাইরের দিক বাদ দিয়ে ৭০০ মিলিয়ন ধরা হয়েছে। এর স্থপতি নরওয়ের স্নোহেত্তা এবং হোয়াইট আর্কিটেকচার যারা উমিয়া আর্ট ক্যাম্পাসের বেশকিছু ভবনেরও নকশা করেন।
এর উদ্বোধনের আগেও এর নকশা একটি কুম্ভীলকবৃত্তি হিসেবেই চিহ্নিত হয়েছে কারণ এর অনুরূপ তিনটি উল্লম্ব বস্তির ফ্যাকাডগুলো ইতঃপূর্বেই ২০০৬-২০০৮ সালে কোপেনহাগেনে ব্যবহৃত হয়েছে। এর ওলন্দাজ ভবনগুলো ওলন্দাজ ফার্ম ভিলহেল লাউরিৎজেন আর্কিটেক্টে-এর নকশাকৃত যার কালচারভাভেনের নকশা নিয়ে কিছুই করার ছিল না। তবে ঐ ফার্মের একজন স্থপতি বলেন যে এর নকশা চুরি করা নয়, বরং মৌলিক।
কলকাতা রোপওয়ে
কলকাতা রোপওয়ে হল কলকাতা শহরের একটি প্রস্তাবিত রোপওয়ে পরিবহন ব্যবস্থা। সমস্ত রোপওয়ে ব্যবস্থা গুলি ঝুলন্ত কেবলের সঙ্গে সরলরেখা ধরে চলাচল করায় কেবল কারগুলো বাঁক নিতে পারেনা; কিন্তু কলকাতায় তৈরি কেবল কারগুলো বাঁক নিতে পারবে, ফলে প্রকল্পটি সমাপ্তের পর কলকাতা রোপওয়ে ব্যবস্থা হবে বিশ্বের প্রথম বাঁক নিয়ে চলাচল কারি রোপওয়ে বা কেবল কার ব্যবস্থা।
ইতিহাস
কলকাতা শহরে দিন দিন জনসংখ্যা বৃদ্ধির ফলে সড়ক পথে যাত্রি বাড়ায় মেট্রো, ট্রাম, বাস, অটো, টেক্সি প্রভৃতি পরিসেবা থাকার পরও যানজট বাড়ছে। তাই শহরে রোপওয়ে পরিসেবা চালুর ব্যবস্থা নেওয়া হয়েছে। প্রথমে দক্ষিণ কলকাতাযর জোকায় ৫০০ মিটার দৈর্ঘের পরিক্ষামূলক রোপওয়ে ব্যবস্থা চালু করা হয়েছে ও তা সফলও হয়েছে। বর্তমানে এই ব্যবস্থাটি সমগ্র কলকাতা শহর জুড়ে চালুর পরিকল্পনা নেওয়া হয়েছে।
রুট
কলকাতা রোপওয়ে ব্যবস্থায় প্রথম পর্যায় ২টি রুট এর পরিকল্পনা করা হয়েছে; এগুলো হলোঃ
রোপওয়ে ব্যবস্থায় ৭৫০ মিটার পর পর রোপওয়ে স্টেশন গড়া হবে।
দিপালী বরঠাকুর
দীপালী বরঠাকুর (দীপালী বরঠাকুর, জন্ম: ৩০ জানুয়ারি ১৯৪১) ভারতের অসমের একজন কণ্ঠশিল্পী। ১৯৪১ সালের ৩০ জানুয়ারী তারিখে শিবসাগর জেলার সোণারির নীলমনি বাগানে তার জন্ম হয়েছিল ।
সাংগীতিক জীবন
নবম বিষয়শ্রেণীর ছাত্রী থাকাকালীন তিনি বাণীবদ্ধ করেছিলেন বন্ধু সময় পালে আমার ফালে এবার আহি যাবা। এরপর তার কণ্ঠ জনপ্রিয়তা লাভ করে।
দীপালী বরঠাকুরের কণ্ঠে কয়েকটি জনপ্রিয় গানঃ
পুরস্কারসমূহ
দীপালী বরঠাকুর পদ্মশ্রী সম্মান (১৯৯৮), অসম সরকার-এর শিল্পী পুরস্কার (২০১০) , 'লিঅ' এক্সপো শিল্পী সম্মান (২০০৭) লাভ করেছেন। এছাড়াও প্রতি মাসে ৫,০০০ টাকা করে অসম সরকারের পক্ষ থেকে পেন্সন লাভ করেন । ।
উপসংহার
১৯৬৯ সালে তিনি শেষবারের জন্য পরিবেশন করেছিলেন 'লুইত নেযাবি ঐ।' এই সময়ে দীপালী বরঠাকুর মোটর নিউরোন রোগএ আক্রান্ত হন এবং গান গাওয়ার ক্ষমতা হারানোর সাথে সাথে চলা-ফেরা করার জন্য হুইল চেয়ারের আশ্রয় নিতে বাধ্য হন। ১৯৭৬ সালে শিল্পী অসমের খ্যাতনামা চিত্রশিল্পী নীলপবন বরুয়ার সঙ্গে বিবাহ সূত্রে আবদ্ধ হন ।
ডেভিড ম্যাকমিলান
শিক্ষা ও প্রাথমিক জীবন
ম্যাকমিলান ১৯৬৮ সালে স্কটল্যান্ডের বেলশিলে জন্মগ্রহণ করেন। তিনি গ্লাসগো বিশ্ববিদ্যালয় থেকে রসায়নে স্নাতক উপাধি লাভ করেন, যেখানে তিনি আর্নি কলভিনের সাথে কাজ করেছিলেন। তিনি ১৯৯০ সালে আরভাইনের ক্যালিফোর্নিয়া বিশ্ববিদ্যালয়ের অধ্যাপক ল্যারি ওভারম্যানের নির্দেশনায় ডক্টরেট পর্যায়ে অধ্যয়ন শুরু করতে যুক্তরাজ্য ত্যাগ করেন। এই সময় তিনি বাইসাইক্লিক টেট্রাহাইড্রোফুরান্সের স্টেরিওকন্ট্রোল্ড গঠনের দিকে পরিচালিত নতুন প্রতিক্রিয়া পদ্ধতির উন্নয়নে মনোনিবেশ করেছিলেন।
২০২১ নোবেল পুরস্কার
বেনিয়ামিন লিস্ট ও ডেভিড ম্যাকমিলান ২০২১ সালে যৌথভাবে রসায়নে নোবেল পুরস্কার লাভ করেন। জৈব-অনুঘটন নামক একটি সুক্ষ্ম আণবিক নির্মাণ উপকরণ উদ্ভাবনের জন্য তাঁদেরকে এই পুরস্কার প্রদান করা হয়। তাঁদের এই উপকরণটি ঔষধনির্মাণ গবেষণাতে বিশাল ভূমিকা রেখেছে এবং রসায়নশাস্ত্রকে পরিবেশবান্ধব করেছে। শিল্প ও গবেষণার বহুসংখ্যক খাত রয়েছে, যেগুলিতে রসায়নবিদদেরকে এমন সব অণু নির্মাণ করতে সক্ষম হতে হয়, যে অণুগুলি স্থিতিস্থাপক কিন্তু দীর্ঘস্থায়ী উপাদান গঠন করতে, তড়িৎকোষ বা ব্যাটারিতে শক্তি সঞ্চয় করতে ও বিভিন্ন রোগের অবনতি প্রতিরোধ করতে ব্যবহৃত হয়। এই ধরনের কাছে অনুঘটক নামক কিছু পদার্থের প্রয়োজন হয়, যেগুলির উপস্থিতিতে কোনও রাসায়নিক বিক্রিয়া নিয়ন্ত্রণ বা ত্বরান্বিত করা যায়, কিন্তু বিক্রিয়ার দ্বারা সেগুলির কোনও পরিবর্তন হয় না। যেমন মোটরগাড়িতে ব্যবহৃত কিছু অনুঘটক গাড়ি থেকে নির্গত ধোঁয়াতে অবস্থিত বিষাক্ত পদার্থগুলিকে নির্দোষ পদার্থে রূপান্তরিত করতে সাহায্য করে। মানবদেহেও হাজার হাজার অনুঘটক জাতীয় পদার্থ আছে (যেগুলিকে উৎসেচক বলে), যেগুলি জীবনধারণে জন্য প্রয়োজনীয় অণুগুলি উৎপাদনে সাহায্য করে। বহুদিন ধরে গবেষকেরা মনে করতেন যে মূলত দুই ধরনের অনুঘটক আছে, ধাতু ও উৎসেচক। বেনিয়ামিন লিস্ট ও ডেভিড ম্যাকমিলান স্বতন্ত্রভাবে তৃতীয় এক প্রকারের অনুঘটক প্রস্তুত করেন, যাদেরকে অপ্রতিসম জৈব-অনুঘটক নাম দেওয়া হয়েছে। এগুলি অপেক্ষাকৃত ক্ষুদ্রতর কতগুলি জৈব অণুর সমন্বয়ে নির্মাণ করা হয়। জৈব অনুঘটকগুলিতে মূলত কার্বনের পরমাণুসমূহ নিয়ে গঠিত একটি স্থিতিশীল পরিকাঠামো থাকে, যেটিতে অধিকতর সক্রিয় রাসায়নিক দল যুক্ত হতে পারে। ঐসব দলে প্রায়শই অক্সিজেন, নাইট্রোজেন, গন্ধক (সালফার) ও ফসফরাসের মতো অতিসাধারণ মৌলিক পদার্থ থাকে। এর ফলে এই ধরনের জৈব অনুঘটকগুলি একই সাথে পরিবেশবান্ধব ও অর্থসাশ্রয়ী। জৈব অনুঘটকগুলির অপ্রতিসম অনুঘটন চালনা করার সামর্থ্যের কারণে এগুলির ব্যবহার বহুগুণে বৃদ্ধি পেয়েছে। যখন কোনও অণু নির্মাণ করা হয়, তখন প্রায়শই এমন সব পরিস্থিতির সৃষ্টি হয় যেখানে কাছাকাছি দেখতে কিন্তু প্রকৃতপক্ষে দুইটি ভিন্ন ধরনের অণুর সৃষ্টি হয়, যেগুলি একে অপরের প্রতিবিম্বের মতো  (যেমন মানুষের ডান ও বাম হাতের মতো)। রসায়নবিদদের প্রায়শই এই জোড়ের যেকোনও একটি অণুর দরকার পড়ে, বিশেষ করে ঔষধ দ্রব্য প্রস্তুতির সময়। ২০০০ খ্রিস্টাব্দের পর থেকে জৈব-অনুঘটনের প্রয়োগ অবিশ্বাস্য গতিতে বৃদ্ধি পেয়েছে। বেনিয়ামিন লিস্ট ও ডেভিড ম্যাকমিলান এই নতুন ক্ষেত্রটির দুই নেতৃস্থানীয় ব্যক্তিত্ব। তারা দেখিয়েছেন কীভাবে জৈব অনুঘটক ব্যবহার করে বহু বিভিন্ন প্রকারের রাসায়নিক বিক্রিয়া চালনা করা সম্ভব। এইসব বিক্রিয়া ব্যবহার করে বর্তমানে গবেষকেরা আরও কার্যকরভাবে নতুন ঔষধ থেকে শুরু করে সৌরকোষে আলোক ধারণকারী অণু, ইত্যাদি বিভিন্ন অণু নির্মাণ করতে সক্ষম হয়েছেন।
কমল ভট্টাচার্য্য
কমল ভট্টাচার্য্য বা ভট্টাচার্য (২৪ সেপ্টেম্বর ১৯১৫ – ১০ ডিসেম্বর ১৯৯৫) একজন ভারতীয় ক্রিকেটার ছিলেন। তিনি ১৯৩৫ থেকে ১৯৪৭ সালের মধ্যে বাংলার হয়ে ৩৫ টি প্রথম-শ্রেণীর ম্যাচ খেলেছেন।
ভট্টাচার্য ১৯৩০ থেকে ১৯৯০ সাল পর্যন্ত বঙ্গীয় ক্রিকেট সম্প্রদায়ের একজন বিশিষ্ট ব্যক্তিত্ব ছিলেন, প্রথমে রঞ্জি ট্রফিতে অলরাউন্ডার হিসেবে, তারপর রেডিও ধারাভাষ্যকার এবং কোচ হিসেবে। তার সেরা ইনিংস বোলিং পরিসংখ্যান ১৯৪৩-৪৪ সালে রঞ্জি ট্রফির সেমিফাইনালে এসেছিল, যখন তিনি প্রথম ইনিংসে ৬৭ রান করার পর দ্বিতীয় ইনিংসে ৮৩ রানে ৭ উইকেট নিয়েছিলেন। ১৯৪০-৪১ সালে ইউনাইটেড প্রভিন্সের বিপক্ষে তার সেরা ম্যাচের পরিসংখ্যান ছিল ১০১ রানে ১০ (৪১ রানে ৬ এবং ৬০ রানে ৪)।
মোক্ষদায়িনী মুখোপাধ্যায়
মোক্ষদায়িনী মুখোপাধ্যায় ছিলেন নারী-সম্পাদিত প্রথম বাংলা সাময়িকপত্রিকা বঙ্গমহিলার সম্পাদিকা। ১২৭৭ বঙ্গাব্দের ১লা বৈশাখ (এপ্রিল ১৮৭০ ক্রিস্টাব্দ) এই পত্রিকাটি কলকাতায় প্রবর্তিত হয়েছিল। সম্পাদকীয়তে তিনি লিখেছিলেন এ পত্রিকা বঙ্গদেশের স্ত্রীলোকদিগের মুখস্বরূপ হইবে। তিনি কবিতা লিখতেন। তার অন্যতম কাব্যগ্রন্থ বনপ্রসূন।
জীবন ও কর্ম
ভারতীয় জাতীয় কংগ্রেসের প্রথম সভাপতি উমেশচন্দ্র বন্দ্যোপাধ্যায় (‘ডব্লিউ. সি. বোনার্জ্জীর’) ভগ্নি মোক্ষদায়িনীর জন্ম ১৮৪৭ খ্রিষ্টাব্দে। তিনি মোক্ষদা দেবী নামেও লিখেছেন। তার জন্ম স্থান কলকাতা। তার পিতা গিরীশচন্দ্র বন্দ্যোপাধ্যায় ছিলেন ভারতের প্রথম বাঙ্গালী এটর্ণী। মায়ের নাম সরস্বতী দেবী; স্বামী শশীকুমার মুখোপাধ্যায়।
সাহিত্যকৃতী
তার প্রকাশিত গ্রন্থসমূহের নাম পদ্যসংকলন বনপ্রসূন (প্রকাশ: ১৮৮২ খ্রি.), ঐতিহাসিক উপন্যাস সফল স্বপ্ন (প্রকাশ: ১৮৮৪ খ্রি.), জীবনীগ্রন্থ (প্রকাশ: ১৩৩৫ বঙ্গাব্ত) ইত্যাদি।
কবি মোক্ষদায়িনী মুখোপাধ্যায়ের কবিতা সমসাময়িককারে প্রশংসাধন্য হয়েছিল। সঞ্জীবচন্দ্র চট্টোপাধ্যায় মোক্ষদায়িনী মুখোপাধ্যায়ের প্রথম পদ্যসংকলন বনপ্রসূন এর সমালোচনার সূত্রে বঙ্গদর্শন পত্রিকায় লেখেন ‘''মুখোপাধ্যায় মহাশয়ার কবিতাগুলি পড়িয়া অtমর মুক্ত কণ্ঠে বলিতে পারি যে তিনি ক্ষমতাশালিনী বটে । স্ত্রীলোকের কবিতার বেশি প্রশংসা করিতে আমরা ভয় পাই পাছে উত্সাহ দিলে গৃহিণীর দল, গৃহকর্ম ছাড়িয়া সকলেই কাগজকলম লইয়া বসেন! তাহা হইলে গরীব পুরুষের দল এক মুঠা অন্ন পাইবে না। অতএব মোক্ষদায়িনী মুখোপাধ্যায় আমাদের মার্জনা করিবেন; আমরা একটু কম করিয়া প্রশংসা করিব''’ (১৮৮২)।
নাহি সূর্য, নাহি জ্যোতি
নাহি সূর্য, নাহি জ্যোতি বা প্রলয় হল স্বামী বিবেকানন্দের লেখা একটি বাংলা গান। গানটি পরবর্তীকালে দ্য হিম অফ সমাধি (ইংরেজি: The Hymn of Samadhi) শিরোনামে ইংরেজিতে অনুদিত হয়।
বিষয়বস্তু
এই গানে বিবেকানন্দ "নির্বিকল্প সমাধির" অভিজ্ঞতা বর্ণনা করার চেষ্টা করেছেন। এই বর্ণনায় তিনি বলেছেন, নির্বিকল্প সমাধি অবস্থায় তিনি এমন এক পরিস্থিতির সম্মুখীন হয়েছিলেন, যেখানে সূর্য, চাঁদ বা কোনো ধরনের আলোই ছিল না। তিনি দেখছিলেন, সমগ্র মহাবিশ্ব আকাশে একটি ছায়ার মতো ভাসছিল। মহাবিশ্ব উত্থিত হচ্ছিল, ভাসছিল এবং ডুবে যাচ্ছিল। এই প্রক্রিয়া নিরন্তর চলছিল। আস্তে আস্তে এই ছায়াগুলি একটি বিরাট গর্ভে প্রবেশ করছিল। 'আমি', 'আমি' এই ধারা বয়ে যাচ্ছিল। তারপর সেই ধারাও বন্ধ হয়ে শূন্যে মহাশূন্য মিলিয়ে গেল। তিনি সমাধি অবস্থায় প্রবেশ করলেন। এই সমাধি অবস্থা মন ও বাক্যের অগোচর।
গীতিরূপ
এই গানটি বাগেশ্রী রাগ ও আড়া ঠেকা তালে নিবদ্ধ।
ব্যবহার
অজয় চক্রবর্তী, শ্রীকান্ত আচার্য, অনুপ জালোটা প্রমুখ শিল্পীরা এই গানটি রেকর্ড করেছেন। রামকৃষ্ণ মিশন প্রকাশিত বীরবাণী কম্প্যাক্ট ডিস্কেও স্বামী সর্বগানন্দের কণ্ঠে গানটি প্রকাশিত হয়েছে।
প্রশান্ত ভট্টাচার্য্য
প্রশান্ত ভট্টাচার্য (জন্ম ১৭ আগস্ট ১৯২৭) একজন ভারতীয় প্রাক্তন ক্রিকেটার। তিনি ১৯৫৮ থেকে ১৯৬০ মধ্যে বাংলার হয়ে দুটি প্রথম-শ্রেণীর ম্যাচ খেলেন।
ইনি দিমা-ওকোজি
ইনি দিমা-ওকোজি একজন নাইজেরীয় অভিনেত্রী।
প্রাথমিক জীবন এবং শিক্ষা
এডো রাজ্যের আদিবাসী, দিমা-ওকোজি ২৪ জুন জন্মগ্রহণ করেন এবং লাগোসে বেড়ে ওঠেন। তিনি কোভেন্যান্ট বিশ্ববিদ্যালয় থেকে আন্তর্জাতিক সম্পর্ক বিষয়ে ডিগ্রি লাভ করেন এবং নিউইয়র্ক ফিল্ম একাডেমিতে অভিনয়ের উপর শিক্ষা নেন।
পেশা
দিমা-ওকোজি বিনোদন জগতে কাজ শুরু করার আগে ব্যবসা শিল্পে কাজ করতেন, পরে বিনোদন জগতে করার জন্য ব্যবসা শিল্পে তার চাকরি থেকে পদত্যাগ করেন। ২০১৪ সালে টেস্ট অফ লাভ নামক টেলিভিশন সিরিজে "ফেইয়িসায়ো পেপ্পলে" চরিত্রে অভিনয় করার মাধ্যমে তার অভিনয় জীবন শুরু হয়। ২০১৬ সালে, তিনি নর্থ ইস্ট চলচ্চিত্রে "হাদিজা আহমেদ" চরিত্রে অভিনয় করেন; তার চরিত্রটি ছিল একজন ইসলামি মহিলাকে নিয়ে যিনি ভিন্ন ধর্মী একজন ব্যক্তির সাথে প্রণয় সম্পর্ক শুরু করেছিলেন। ছবিতে তার অভিনয়ের জন্য, তিনি ২০১৭ সালে সহায়ক চরিত্রে সেরা অভিনেত্রী বিভাগে নাইজেরিয়া বিনোদন পুরস্কার পাওয়ার জন্য মনোনীত হয়েছিলেন। দিমা-ওকোজিও একই সময়ে সিটি পিপল মুভি অ্যাওয়ার্ডে সর্বাধিক প্রতিশ্রুতিবদ্ধ অভিনেত্রী হিসেবে মনোনীত হয়েছিলেন।
দিমা-ওকোজি তার দৃঢ় ফ্যাশন জ্ঞানের জন্য খ্যাত। পালস নাইজেরিয়া এবং অন্যান্য প্রচারমাধ্যমগুলি তাকে নাইজেরিয়ার অন্যতম স্টাইলিশ সেলিব্রিটি হিসেবে তকমা দেয়।  ২০১৭ সালে, তিনি তার অভিনয়ের জন্য দ্য ফিউচার অ্যাওয়ার্ড পুরস্কার লাভের জন্য মনোনীত হন। দিমা-ওকোজি তার প্রিয় নলিউড অভিনেতা হিসাবে মজিদ মিশেল এবং রিচার্ড মফে-দামিজোকে উল্লেখ করেছেন।  তিনি পালস নাইজেরিয়ার ২০১৭ সালের ৭ জন নলিউড অভিনেত্রীর তালিকায় ছিলেন।
বাংলাদেশি উদ্ভাবন ও আবিষ্কারের তালিকা
বাংলাদেশী উদ্ভাবন এবং আবিষ্কারের তালিকা, শুধুমাত্র ২৬ মার্চ ১৯৭১ থেকে স্বাধীন বাংলাদেশ অস্তিত্ব লাভের পর থেকে তৈরি করা হয়েছে, যা তাদের অস্তিত্ব আংশিক বা সম্পূর্ণভাবে বাংলাদেশে জন্মগ্রহণকারী ব্যক্তির কাছে ঋণী। ২৬ মার্চ ১৯৭১ এর আগে করা আবিষ্কারগুলি যুক্ত করবেন না।
উদ্ভাবন এবং উন্নতি
নিম্নলিখিত উদ্ভাবন, উদ্ভাবন বা আবিষ্কারের একটি তালিকা যা বাংলাদেশী হিসাবে পরিচিত বা সাধারণত স্বীকৃত।
২০২১–২২ ভারত এ ক্রিকেট দলের দক্ষিণ আফ্রিকা সফর
ভারত পুরুষ এ ক্রিকেট দল ২০২১ সালের নভেম্বর ও ডিসেম্বর মাসে দক্ষিণ আফ্রিকা পুরুষ এ ক্রিকেট দলের বিরুদ্ধে তিনটি প্রথম শ্রেণীর ম্যাচ খেলার জন্য দক্ষিণ আফ্রিকা সফর করে। সিরিজের তিনটি ম্যাচই ড্র হয়।
বিশ্ব দর্শন দিবস
বিশ্ব দর্শন দিবস ইউনেস্কো কর্তৃক ঘোষিত একটি আন্তর্জাতিক দিবস যা প্রতি বছর নভেম্বর মাসের ৩য় বৃহস্পতিবার পালিত হয়। দিনটি সর্বপ্রথম ২১ নভেম্বর ২০০২ সালে উদযাপিত হয়েছিল।
প্রতি বছর নভেম্বর মাসের তৃতীয় বৃহস্পতিবার "বিশ্ব দর্শন দিবস" উদযাপিত হয়। ইউনেস্কো বিশ্ব দর্শন দিবস উদ্‌যাপন করে, মানব চিন্তার বিকাশে প্রতিটি সংস্কৃতি এবং ব্যক্তির জন্য দর্শনের স্থায়ী মূল্য তুলে ধরতে দিনটি উদযাপিত হয়। ইউনেস্কো সবসময়ই দর্শনের সাথে ঘনিষ্ঠভাবে জড়িত ছিল কিন্তু সমালোচনামূলক দর্শনের সাথে নয় সেই দর্শনের সাথে যে দর্শন মানবজীবনে প্রতিটা ক্ষেত্রে কর্মকে অর্থ প্রদান করতে ও জীবনকে সুন্দর করতে সক্ষম করে। ২০০৫ সালে ইউনেস্কোর সাধারণ অধিবেশনে বিশেষত তরুণদের জন্য দর্শনের গুরুত্ব তুলে ধরা হয় যেখানে উল্লেখ করা হয়েছিল দর্শন এমন একটি অনুশাসন যা সমালোচনা ও মুক্তচিন্তাকে উৎসাহ দেয় এবং পৃথিবীর সামগ্রিক কল্যাণে গুরুত্বপূর্ণ ভূমিকা পালন করে। ইউনেস্কোর সাধারণ সম্মেলন নিশ্চিত হয়েছিল যে "ইউনেস্কোর দর্শন দিবসের প্রাতিষ্ঠানিককরণ‘ বিশ্ব দর্শন দিবস ’হিসাবে দর্শনকে এবং বিশেষত বিশ্বে দর্শনের শিক্ষাকে প্রবল উৎসাহ দেবে এবং স্বীকৃতি অর্জন করবে।
তপন ভট্টাচার্য্য
তপন ভট্টাচার্য্য (জন্ম ১ নভেম্বর ১৯৪৯) একজন ভারতীয় প্রাক্তন ক্রিকেটার। তিনি ১৯৭৪/৭৫ সালে বাংলার হয়ে দুটি প্রথম-শ্রেণীর ম্যাচ খেলেছেন।
পরজানিয়া
ছবিটি দশ বছরের পারসি বালক আজহার মোদীর (ছবির চরিত্রের নাম পরজান পিঠাওয়ালা) সত্য ঘটনার দ্বারা অনুপ্রাণিত। ২০০২ সালের ২৮শে ফেব্রুয়ারি গুলবার্গ সোসাইটি গণহত্যার পরে সে নিখোঁজ হয়ে গিয়েছিল। এই গণহত্যায় ৬৯ জন নিহত হয়েছিল। এটি ২০০২ সালের গুজরাটে সাম্প্রদায়িক দাঙ্গাগুলির অন্যতম একটি ছিল। পিঠাওয়ালা পরিবারের, তাদের নিখোঁজ ছেলের সন্ধানে গমনপথের পদচিহ্ন অনুসরণ করে এই চলচ্চিত্রটি।
২০০৫ সালের ২৬শে নভেম্বর ছবিটির উদ্বোধন হয়েছিল গোয়ার ৩৬তম ভারত আন্তর্জাতিক চলচ্চিত্র উৎসবে, ২০০৭ সালের ২৬শে জানুয়ারী এটি দেশব্যাপী মুক্তি পায়।
ঘটনা
একজন আমেরিকান নাগরিক, অ্যালান (করিন নিমেক), আহমেদাবাদ পৌঁছেছে কিছু উত্তর খুঁজতে, মনের শান্তি খুঁজে পেতে এবং বিশ্ব ও তার নিজের সমস্যাসঙ্কুল জীবনকে বুঝতে। সে ভারতকে তার বিদ্যালয় এবং গান্ধী কে তার গবেষণামূলক প্রবন্ধের বিষয় হিসাবে বেছে নেয়। এখানেই তার দেখা হয় পিঠাওয়ালা পরিবারের সাথে — সাইরাস (নাসিরুদ্দিন শাহ্), তার স্ত্রী শেরনাজ (সারিকা), ছেলে পরজান (পরজান দস্তুর) এবং কন্যা দিলশাদ (পার্ল বারসিওয়ালা)। পিঠাওয়ালারা পারসি, তাই তারা জরাথুস্ট্রবাদ অনুসরণ করে। তাদের কাছে এবং গান্ধীবাদী শিক্ষার মাধ্যমে অ্যালান মানসিক প্রশান্তি পেতে শুরু করে।
এই চলচ্চিত্রটি রূপা মোদীর সত্য ঘটনার ভিত্তিতে নির্মিত, রূপার পুত্র ২০০২ গুজরাত দাঙ্গার পরে নিখোঁজ হয়ে গিয়েছিল। দশ বছর বয়সী পরজান এই দাঙ্গার সময় অদৃশ্য হয়ে যায়। সেইসময় তাদের আশেপাশের বাড়িগুলিতে আক্রমণ করা হচ্ছিল। সাইরাস, শেরনাজ এবং দিলশাদ এই হত্যাযজ্ঞ থেকে পালিয়ে বাঁচতে সক্ষম হয়েছিল। দাঙ্গার পরে, নিজের মানসিক সুস্থতার সঙ্গে লড়াই চালিয়ে সাইরাস তার হারিয়ে যাওয়া শিশুটির অনুসন্ধান করতে আসে। পিঠাওয়ালাদের তাদের অনুসন্ধানে সহায়তা করার সময়, অ্যালান দাঙ্গার পেছনের কারণ উন্মোচনের উদ্দেশ্যে ঘটনাটির কিছুটা বোঝার চেষ্টা করে। এই ঘটনায় সরকারী আধিকারিকের ব্যাখ্যা ছিল যে এটি কোন ষড়যন্ত্রের অংশ নয়। জনগণ এই নিয়ে প্রশ্ন উত্থাপন করতে শুরু করে। ফলস্বরূপ, একটি মানবাধিকার কমিশন গঠিত হয়। কমিশনের কাছে, বিভিন্ন সাক্ষী এবং ক্ষতিগ্রস্ত মানুষ, দাঙ্গাকারীদের হাত থেকে তাদের রক্ষা করার ক্ষেত্রে পুলিশের উদাসীনতার বিরুদ্ধে সাক্ষ্য দেয়। ছবিটি শেষ হয় সাম্প্রদায়িক সহিংসতার শিকারদের প্রতি ছবিটি উৎসর্গ করে।
প্রযোজনা
২০০২ সালে গুজরাটে সাম্প্রদায়িক দাঙ্গাতে, লস অ্যাঞ্জেলেস - ভিত্তিক পরিচালক রাহুল ঢোলাকিয়া একটি ব্যক্তিগত দুঃখদায়ক ঘটনার মুখোমুখি হয়েছিলেন। দাঙ্গা তাঁর বন্ধুর পরিবারকে ছিন্নভিন্ন করে দিয়েছিল এবং এই ঘটনা তাঁর উপর একটি অমোচনীয় চিহ্ন ফেলেছিল। এটি তাঁকে আরও বেশি ক্ষতিগ্রস্ত করেছিল কারণ ঘটনাগুলি তাঁর নিজের রাজ্যে ঘটেছিল। তিনি নৈতিক ও সামাজিক উভয় ক্ষেত্রেই দায়বদ্ধ বোধ করেছিলেন, এবং একজন চলচ্চিত্র নির্মাতা হিসাবে প্রতিবাদ করতে চেয়েছিলেন। ইউএস$৭০০,০০০ বাজেটের বেশিরভাগই মার্কিন যুক্তরাষ্ট্রে তাঁর দুই ভারতীয় বন্ধুর কাছ থেকে এসেছিল। ঢোলাকিয়া এই চলচ্চিত্রটি ইংরাজীতে তৈরি করা ঠিক করেছিলেন কারণ তিনি মনে করেছিলেন যে সাম্প্রদায়িক দাঙ্গা একটি বৈশ্বিক বিষয়। তদুপরি, তাঁর ছবির সংবেদনশীল প্রকৃতির জন্য, সেটি ভারতে মুক্তি পাবে কিনা তা নিয়ে তিনি নিশ্চিত ছিলেন না।
অভিনেতাদের নিয়ে সিদ্ধান্ত নেওয়ার সময় ঢোলাকিয়া বলেছিলেন যে তাঁরা মানুষের চেহারার দিকে নজর দিচ্ছেন না। তিনি বলেছিলেন: "আমরা চাই নি আকর্ষণীয় চেহারার মানুষ বাস্তববাদী চরিত্রে অভিনয় করুক। আমরা কোনও রূপটান ইত্যাদি ছাড়াই ছবিটির শুটিং করেছি। আমরা চেয়েছিলাম যাতে চরিত্রগুলি বিশ্বাসযোগ্য মনে হয়। সুতরাং অভিনেতা চয়ন একটি বড় ভূমিকা পালন করেছিল, এবং আমি এমনকি প্রধান চরিত্র সম্পর্কে কথা বলছি না। চলচ্চিত্রের প্রতিটি অভিনেতার অডিশন নেওয়া হয়েছিল এবং এর মধ্যে একটি বাক্য বলা বা কিছুই না বলা অভিনেতারাও ছিলেন।"
প্রবীণ অভিনেতা নাসিরুদ্দিন শাহ্ ছবিটির প্রথম এবং সুস্পষ্ট পছন্দ ছিলেন। তবে শাহ্ ছবিটি করতে রাজি হবেন কিনা এবং তিনি তাঁর পারিশ্রমিক দিতে পারবেন কিনা তা নিয়ে ঢোলাকিয়া খুব শঙ্কিত ছিলেন। তাঁর দ্বিতীয় চিন্তার কারণ চলচ্চিত্রটি খুব স্বল্প বাজেটের ছবি হিসাবে শুরু হয়েছিল। ঢোলাকিয়া তাঁকে চিত্রনাট্যটি বর্ণনা করার পরে, শাহ্ বলেছিলেন, "আমি নীতিগতভাবে সম্মত হই, যদি আমরা এটিকে সংবেদনশীল এবং বাস্তবসম্মতভাবে তৈরি করি।" শাহ্ ভেবেছিলেন যে ছবির গল্পটি বলা দরকার, এবং তিনি অনুভব করেছিলেন যে তাঁকে এতে অংশ নিতে হবে। অভিনেতাদের সাথে যোগ দিতে রাজি হওয়ার পরে, শাহ্ তাঁর চরিত্রের জন্য সক্রিয়ভাবে গবেষণা করেননি। নিজে পিতা হওয়ার কারণে, তিনি অনুভব করেছিলেন, যে পরিবারের পুত্র দাঙ্গায় হারিয়ে গেছে সেই পরিবারের সাথে সহানুভূতিশীল হওয়া তাঁর পক্ষে কঠিন নয়। ১৮ বছরের দীর্ঘ বিরতির পরে, সারিকা এই ছবিটি দিয়ে চলচ্চিত্র জগতে ফিরতে চেয়েছিলেন। যেহেতু ছবিটি একটি আসল এবং সংবেদনশীল সমস্যা নিয়ে কাজ করেছে, তিনি অনুভব করেছিলেন যে পরজানিয়া শুধুমাত্র একটি চলচ্চিত্রের চেয়ে অনেক বেশি কিছু। দীর্ঘ দিন পরে ক্যামেরার মুখোমুখি হওয়া সত্ত্বেও, শুটিং চলাকালীন সারিকা বেশ স্বাচ্ছন্দ্যবোধ করেছিলেন।
এর খুব অল্প সময়ের মধ্যেই শাহ্, সারিকা এবং ঢোলাকিয়া চিত্রনাট্যটির পুঙ্খানুপুঙ্খ নিয়ে আলোচনা করেছিলেন। তাঁদের পর্দা এবং বাস্তব জীবনের অভিজ্ঞতার কারণে, শাহ্ এবং সারিকা বেশ কয়েকবার চিত্রনাট্য পরিবর্তন ও সংশোধন করার পরামর্শ দিয়েছিলেন।
সারিকার অভিনয় দক্ষতা, যা বিশেষত ছবিটির শেষ দৃশ্যে প্রদর্শিত হয়েছিল যেখানে তিনি মানবাধিকার কমিশনের সামনে তাঁর মানসিক আঘাতটি বর্ণনা করেছেন, সেটি উল্লেখযোগ্য। তিনি একই সাথে বিদ্যমান আবেগগতভাবে ক্লান্ত, পাশাপাশি, দুঃখী মায়ের শক্ত প্রকৃতির চিত্র তুলে ধরেছিলেন, তিনি তাঁর দুর্দান্ত অভিনয়ের মাধ্যমে তুলে ধরেছিলেন এক মায়ের সহ্য করা জীবন পরিবর্তন করে দেওয়া মানসিক আঘাত। তাঁর অভিনয় ছিল স্বাভাবিক এবং বিশ্বাসযোগ্য।
সাতকানিয়া উপজেলা
সাতকানিয়া বাংলাদেশের চট্টগ্রাম জেলার একটি উপজেলা। এই উপজেলা ব্যবসা কেন্দ্র হিসেবে সুপরিচিত।
অবস্থান ও আয়তন
সাতকানিয়া উপজেলার আয়তন ২৮২.৪০ বর্গ কিলোমিটার। ২২°০১´ থেকে ২২°১৩´ উত্তর অক্ষাংশ এবং ৯১°৫৭´ থেকে ৯২°১০´ পূর্ব দ্রাঘিমাংশ জুড়ে এ উপজেলার অবস্থান। সাতকানিয়া উপজেলার উত্তরে চন্দনাইশ উপজেলা, উত্তর-পশ্চিমে আনোয়ারা উপজেলা, পশ্চিমে বাঁশখালী উপজেলা, দক্ষিণে লোহাগাড়া উপজেলা এবং পূর্বে বান্দরবান জেলার বান্দরবান সদর উপজেলা অবস্থিত । সমতল ভূমি, পাহাড় ও সাঙ্গু নদী ও ডলু নদী দ্বারা বেষ্টিত সাতকানিয়া উপজেলা চট্টগ্রাম জেলা সদর থেকে প্রায় ৪৫ কিলোমিটার দূরে অবস্থিত।
প্রশাসনিক এলাকা
১৯১৭ সালে সাতকানিয়া থানা গঠিত হয় এবং ১৯৮৩ সালে থানাকে উপজেলায় রূপান্তর করা হয়। সাতকানিয়া উপজেলার আংশিক এলাকা চট্টগ্রাম-১৪ ও চট্টগ্রাম-১৫ আসনের আওতাভুক্ত।
এ উপজেলা ১টি পৌরসভা, ১৭টি ইউনিয়ন, ৭৫টি গ্রাম ও ৭৩টি মৌজার সমন্বয়ে গঠিত। সম্পূর্ণ সাতকানিয়া উপজেলার প্রশাসনিক কার্যক্রম সাতকানিয়া থানার আওতাধীন।
জনসংখ্যার উপাত্ত
২০১১ সালের পরিসংখ্যান অনুযায়ী সাতকানিয়া উপজেলার লোকসংখ্যা ৩,৮৪,৮০৬ জন। এর মধ্যে পুরুষ ১,৯০,৯৪১ জন এবং মহিলা ১,৯৩,৮৬৫ জন। বাৎসরিক জনসংখ্যা বৃদ্ধির হার ১.৩৭%। মোট জনসংখ্যার ৮৯% মুসলিম, ১০% হিন্দু এবং ১% বৌদ্ধ ও অন্যান্য ধর্মাবলম্বী। এ উপজেলায় মগ আদিবাসী জনগোষ্ঠীর বসবাস রয়েছে।
অনরণ্য
অনরণ্য ইক্ষ্বাকুবংশ সূর্যবংশের বিখ্যাত রাজা। তিনি অযোধ্যায় রাজত্ব করতেন। ইনি শ্রীরামচন্দ্রের পূর্বপুরুষ।
সাতকানিয়া উপজেলা
শিক্ষা ব্যবস্থা
সাতকানিয়া উপজেলার সাক্ষরতার হার ৬৭%। এ উপজেলায় ৫টি কলেজ, ১টি কামিল মাদ্রাসা, ৪টি ফাজিল মাদ্রাসা, ৫টি আলিম মাদ্রাসা, ২১টি দাখিল মাদ্রাসা, ৩৮টি মাধ্যমিক বিদ্যালয়, ৩টি নিম্ন মাধ্যমিক বিদ্যালয়, ১০৪টি সরকারি প্রাথমিক বিদ্যালয়, ১৫টি রেজিস্টার্ড বেসরকারি প্রাথমিক বিদ্যালয়, ১৭টি কমিউনিটি প্রাথমিক বিদ্যালয়, ২৪টি কওমী মাদ্রাসা ও ৪৪টি কিন্ডারগার্টেন রয়েছে।
অনরণ্য
রামায়ণ এবং অন্যান্য পুরাণগুলোতে ইক্ষ্বাকুবংশের যে কুলপঞ্জিকা পাওয়া যায়,তাতে রাজর্ষি অনরণ্যের সঠিক পরিচয় নিয়ে অনেক মতভেদ রয়েছে।
সাতকানিয়া উপজেলা
স্বাস্থ্য
সাতকানিয়া উপজেলায় ৩১ শয্যাবিশিষ্ট ১টি উপজেলা স্বাস্থ্য কমপ্লেক্স, ৫টি উপস্বাস্থ্য কেন্দ্র, ১৩টি পরিবার পরিকল্পনা কেন্দ্র, ৬টি কমিউনিটি স্বাস্থ্য কেন্দ্র, ১টি দাতব্য চিকিৎসালয় ও ৪টি বেসরকারি হাসপাতাল রয়েছে।